Er Srbija od danas privremeno suspenduje letove ka Italiji\nTanjug 9. marta 2020. 10:41\nBEOGRAD – Nacionalna avio-kompanija Er Srbija će od danas do kara marta privremeno suspendovati letove na dvema linijama ka Italiji do kojih leti sa aerodroma „Konstantnin Veliki“ u Nišu, imajući u vidu dalji razvoj situacije u toj zemlji u vezi sa pojavom korona virusa.\nReč je o letovima na linijama Niš-Bolonja i Niš-Rim, saopšteno je iz Er Srbije.\nOdluka o reorganizaciji saobraćaja prema ovoj zemlji i njegovom usklađivanju sa novim okolnostima, doneta je uz saglasnost nadležnih organa, a putnicima koji su kupili karte za ove dve linije biće ponuđena besplatna zamena karata za iste destinacije u kasnijem terminu do kraja letnje sezone, besplatna zamena karata za druge destinacije do kojih Er Srbija leti iz Niša ili Beograda, ili povraćaj novca.\nKontakt centar Er Srbije će kontaktirati sve putnike koji su kupili karte za letove između Niša i Bolonje, odnosno između Niša i Rima, za letove tokom marta, da bi im pomogao da se pronađu najbolja rešenja.\nKada je reč o destinacijama do kojih leti sa svog matičnog aerodroma u Beogradu, usled situacije sa korona virusom, Er Srbija je odlučila da delimično redukuje pojedine frekvencije.\nU tom smislu, u narednom periodu biće otkazani pojedini letovi do Venecije (11., 25., 30. marta i 6. i 27. aprila), zatim do Milana (12., 16., 17., 19., 24. i 26. marta; svi letovi utorkom tokom aprila, izuzev 14. aprila; svi letovi četvrtkom tokom aprila, izuzev 9. aprila), kao i do Tel Aviva (12. i 20. marta).\nEr Srbija nastaviće da redovno bez promena saobraća između Beograda i Rima.\nNacionalna avio-kompanija je u vezi sa globalnom pojavom korona virusa u stalnoj komunikaciji sa svim nadležnim domaćim i međunarodnim telima, pre svega Ministarstvom zdravlja Srbije, Institutom za javno zdravlje Srbije „Dr Milan Jovanović Batut“, kao i Svetskom zdravstvenom organizacijom (WHO) i Međunarodnom zajednicom za vazdušni prevoz (IATA).\nKompanija preduzima sve neophodne mere predostrožnosti i pridržava se svih procedura koje su predviđene u ovakvim slučajevima, tako da putnici nemaju nikakvih razloga za brigu. Kao i uvek, bezbednost naših putnika i članova posade je na prvom mestu, navodi se u saopštenju.


Bapčenko: Zahvalan sam Porošenku jer mi je spasio život - 31.05.2018, Sputnik Srbija\nBapčenko: Zahvalan sam Porošenku jer mi je spasio život\nRuski novinar Arkadij Bapčenko smatra da je njegovo ubistvo pripremano zbog njegovog građanskog stava, s obzirom na to da se u poslednje vreme nije bavio nikakvim... 31.05.2018, Sputnik Srbija\nrusija, vesti, svet, ukrajina, petro porošenko, arkadij bapčenko, sbu\n© REUTERS / Valentyn OgirenkoNovinar Arkadij Babčenko, koji je navodno ubijen u Kijevu 29. maja, govori na konferenciji za medije\nRuski novinar Arkadij Bapčenko smatra da je njegovo ubistvo pripremano zbog njegovog građanskog stava, s obzirom na to da se u poslednje vreme nije bavio nikakvim profesionalnim istraživanjima.\n„Nisam se uopšte ničim bavio, nemam nikakav biznis. Sve čime se bavim jesu postovi na Fejsbuku. Iz toga se može zaključiti da je motiv moj javni stav, moja građanska delatnost“, rekao je Bapčenko na konferenciji za novinare u četvrtak.\nNovinar je rekao da je dobio zaštitu.\n„Sada imam obezbeđenje ravno nosaču aviona, plus vazdušnu jedinicu i konjički puk“, dodao je Bapčenko.\nRuski novinar je izjavio da je zahvalan predsedniku Ukrajine Petru Porošenku što mu je spasio život.\nU Kijevu uhapšen organizator ubistva novinara Bapčenka\n30 Maj 2018, 16:26\n„Ova zemlja mi je dala mogućnost da živim ovde, ova zemlja mi je dala azil, ova zemlja je sprovela specijalnu operaciju spasavanja mog života — zahvalan sam za to. Predsednik ove zemlje je oličenje ove zemlje“, rekao je Bapčenko.\nPorošenko je novinaru ponudio pomoć u dobijanju ukrajinskog državljanstva.\n„Sada imam boravišnu dozvolu, moja porodica je takođe podnela zahtev za boravišnu dozvolu. Razgovarao sam s Porošenkom o tome da mi pomogne u dobijanju državljanstva i, iskreno, nije me odbio“, rekao je Bapčenko.\nU utorak su mediji, a potom i ukrajinske vlasti, objavili da je ruski državljanin Arkadij Bapčenko, koji je od 2017. godine radio na televizijskom kanalu ATR u Kijevu, navodno ubijen na stepeništu svoje kuće.\nSledećeg dana, međutim, Bapčenko se pojavio na konferenciji za novinare Službe bezbednosti Ukrajine.\nKako je izjavio načelnik SBU Vasilij Gricak, informacija o ubistvu Bapčenka bila je deo specijalne operacije, da bi se sprečio atentat na novinara. On je, takođe, saopštio da je u Kijevu uhapšen navodni organizator atentata.


Mekalister: EU nije aktivno uključena po pitanju razgraničenja, Protesti su O.K., ali parlament je mesto za debatu vlasti opozicije - Jutarnji GLASnik\nMekalister: EU primila k znanju debatu o razgraničenju, nije aktivno uključena\nEvropska unija (EU) je primila k znanju debatu koja se vodi o razgraničenju i promeni granica kao mogućem rešenju za Kosovo, ali nije aktivno uključena po tom pitanju, izjavio je izvestilac Evropskog parlamenta za Srbiju Dejvid Mekalister u intervjuu za Radio slobodna Evropa (RSE).\nMekalister, koji od srede boravi u četvorodnevnoj poseti Srbiji, nakon čega će posetiti Kosovo, ne misli da će izbori za Evropski parlament, koji se održavaju u maju, uticati na dijalog između Beograda i Prištine.\nDemonstracije demokratsko pravo opozicije, ali debata u parlamentu\nEvropski zvaničnik je rekao da je upoznat sa antivladinim protestima, koji se od decembra održavaju u gradovima širom Srbije i dodao da su demonstracije demokratsko pravo opozicije, ali je napomenuo da parlament mesto za debatu između predstavnika vlasti i opozicije.\nMekalister je rekao da je dijalog između Beograda i Prištine krucijalan.\n„Dijalog između Beograda i Prištine, između Srbije i Kosova je krucijalan. EU organizuje ovaj dijalog već nekoliko godina, kako bi obe strane sele za pregovarački sto i kako bismo na kraju došli do pravno obavezujućeg sporazuma koji će biti prihvatljiv za obe strane. Ima mnogo obaveza koje se moraju ispuniti i, sa druge strane, dajemo im priliku da upražnjavaju svoja prava, kako bismo utabali put evropskih integracija i za Kosovo i za Srbiju“, rekao je Mekalister u intervjuu za RSE.\nIzvestilac je rekao da je Evropski parlament primio k znanju debatu o mogućoj razmeni teritorije, razgraničenju.\n„Što se tiče debata o mogućoj razmeni teritorija, razgraničenju, mi kao Evropski parlament smo velikom većinom usvojili poziciju i imamo identične formulacije u mom izveštaju o Srbiji, kao i u izveštaju mog kolege (Igora) Šoltesa o Kosovu – da smo primili k znanju ovu debatu, da bi bilo koja vrsta dogovora morala da bude zajednički dogovorena izmedju obe strane, da treba da doprinosi regionalnoj stabilnosti i da mora da bude u skladu sa međunarodnim pravom“, rekao je Mekalister.\nKakav odgovor EU očekuje od Prištine\nPrema njegovim rečima, to je debata u kojoj EU nije aktivno uključena. Dodao je da je EU trenutno fokusirana na to kako da dijalog u Briselu ponovo krene i zbog toga se pozivaju vlasti na Kosovu da opozovu svoju odluku o uvođenju taksi na robu iz Srbije i Bosne i Hercegovine.\nMekalister je rekao da EU od Prištine „trenutno de dobija odgovor kojem se nada“.\n„SAD, zemlje članice EU, svi smo bili veoma jasni u svojoj poziciji da su uvedene takse jasno kršenje CEFTA sporazuma i da su u suprotnosti sa Sporazumom o stabilizaciji i pridruživanju između EU i Kosova“, rekao je izvestilac i dodao da će to ponoviti tokom posete Prištini.\nPrema njegovim rečima, predsednik Srbije Aleksandar Vučić i predsednik Kosova Hašim Tači doveli su dijalog na novi nivo i dodao da obe strane moraju još mnogo obaveza da ispune.\n„Visoka predstavnica EU Federika Mogerini spremna je da organizuje svaki dijalog na visokom nivou. Verujem da bi trebalo da iskoristimo ovaj trenutak i da nastavimo dalje, ali trenutno ne idemo nikuda zbog odluke koju su doneli zvaničnici na Kosovu, protivno savetima njihovih partnera iz Evrope i SAD“, dodao je Mekalister.\nTagged KOSOVO, MEKALISTER, PROTESTI, razgraničenje


Isplata otpremnina radnicima ERS-a u narednih 30 dana | Trebinje Live\nGeneralni direktor "Elektroprivrede Republike Srpske" (ERS) Luka Petrović rekao je da će proces isplate otpremnina radnicima koji odlaze iz ovog preduzeća biti realizovan u narednih 30 dana.\nOn je za "ATV" rekao da ERS i dalje ima višak zaposlenih i da se mora reorganizovati sistem koji treba da živi od onih prihoda koje mu je Regulatorna komisija za energetiku propisala.\n"Ako je izvozna cijena bila daleko ispod našeg proizvodnog miksa, a on znači koliko košta megavatčas 'Elekroprivredu' kada to kupuje od pet proizvodnih preduzeća - a košta 35 evra. Mi prodajemo tu energiju po 22 evra, znači da nemamo prihod. Ne mogu reći da mi gubimo, međutim bili smo svjesni, ako su nam manji prihodi da ne idemo u minus i bilo je neophodno da pravimo uštede i racionalizaciju svih troškova u preduzećima", naveo je Petrović.\n"Nama se desio disbalans, potrošnja u domaćinstvima je povećana za 20 odsto, a smanjena je u privredi za 30 do 40 odsto, pa smo u tom miksu potrošili skoro istu količinu energije s tim što nam je energija koju prodajemo domaćinstvima najjeftinija na Balkanu - 22,5 evra. S druge strane, u Srbiji je 'zelena zona' 25 evra, a do 60 evra 'crvena zona'. Kod nas je svima cijena 22,5 evra, koliko god potrošili", naveo je Petrović.\n"Zbog toga je pametno što će 'Putevi Srpske', 'Elektroprivreda Srpske' ići u kreditne aranžmane za hitnu realizaciju projekata, čime će probuditi realni sektor", naveo je Petrović.


FBiH: U protekla 24 sata registrirano 208 slučajeva COVID-19, prijavljen jedan smrtni ishod - Federalno ministarstvo zdravstva: COVID19\nFBiH: U protekla 24 sata registrirano 208 slučajeva COVID-19, prijavljen jedan smrtni ishod\nObjavljeno: 22.08.2021 ; Ažurirano: 22.08.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 1.225 uzoraka, od kojih je 208 pozitivno na COVID-19. Novi slučajevi registrirani su u svim kantonima/županijama u Federaciji BiH, osim u Bosansko-podrinjskom.\nU Federaciji BiH do sada su testirana ukupno 783.542 uzorka, a COVID-19 je potvrđen kod 137.556 osoba.\nU protekla 24h, u Federaciji BiH prijavljen je jedan smrtni ishod. S današnjim danom, broj smrtnih ishoda na području Federacije BiH je 5.560.


Koncert Masima Savića u Gkc Užice: 22. avgust - Užice Oglasna Tabla\nKoncert Masima Savića u Gkc Užice: 22. avgust\n10 августа, 2019 10 августа, 2019 0374\nU nastavku regionalne turneje na kojoj promoviše svoj aktuelni album pod nazivom ‘’Sada’’, Massimo Savić nastupiće u Užicu. Nakon 5 godina, publika će ponovo imati priliku da ga sluša u bašti Gradskog kulturnog centra, u četvrtak 22. avgusta. Početak koncerta zakazan je za 21h, a ulaznice po ceni od 1200 dinara možete nabaviti u klubu Gradskog kulturnog centra. Broj ulaznica je ograničen.\nMassimo Moreno Savić je hrvatski kantautor, pop i pop rok pevač, rođen 6. jula 1962. godine u Puli.\nAlbum „Sada“ izašao je u maju prošle godine i njime je Massimo obeležio 35. godišnjicu muzičkog rada. Hvaljen i nagrađivan album predstavile su uspešne pesme poput „Neka ti plove brodovi“, „Nama se nikud ne žuri“ i veliki hit „Nisam spreman“ koji je napisao Sergej Ćetković, koji se Massimu već nekoliko puta pridružio na koncertima u izvođenju te pesme.


Priština očekuje uspešnu demarkaciju granice\nNajviši zvaničnici Kosova ocenjuju da će se demarkacija granične linije između Kosova i Makedonije uspešno ostvariti. Predsednik Kosova Fatmir Sejdiu i premijer Hashim Thaci su izjavili da su zadovoljni radom zajedničke kosovsko-makedonske komisije koja radi na demarkaciji granice.\nPredsednik Fatmir Sejdiu je izjavio da zajednička komisija ostvaruje svoj mandat u rešavanju praktičnih pitanja.\n„Postoji vladina komisija koja radi na najbolji način svoj posao, koja ima naše poverenje i podršku institucija. Ja proces demarkacije vidim na dobrom putu, onako kako smo govorili od početka. Vladina komisija Republike Kosovo radi na tome da preuzme posao sa velikim angažovanjem i ja verujem da će se proces odvijati vrlo brzo“, rekao je presednik Kosova.\nPremijer Kosova Hashim Thaci je izrazio uverenje da se bilo kojim dogovorom o demarkacji neće dovesti u pitanje teritorijalni integritet Kosova. On je rekao da Kosovo ima svoje međunarodno garantovane granice.\n“Teritorija Kosova je neprikosnovena, ne može se dovesti u pitanje i međunarodno je garantovana i priznata. Proces demarkacije će se uspešno okončati u dogovoru između Prištine u vlasti u Skoplju, uz međunarodno posredovanje i podršku.“\nZajednička vladina komisija Kosova i Makedonije započela je u ponedeljak da obeležava graničnu liniju u ataru sela Debelde, koje je prema mnogima najroblematičniji deo demarkacije.\nKosovski predstavnici u komisiji su rekli da se demarkacija vrši na osnovu podataka iz 1974 godine, a ne prema sporazumu između Makedonije i SR Jugoslavije iz 2001. godine, koji kosovske vlasti nisu priznale.\nPrema ranijim izjavama kosovskih zvaničnika sporazum Beograd - Skoplje je bio na štetu Kosova, pošto je Kosovo gubilo oko 2.500 hektara.\nMeđutim, sada se smatra da će poslednja merenja promeniti stanje i da obeležavanje granične linije neće imati za osnov sporazum između Makedonije i Jugoslavije, već da će to biti rezultat zajedničkog rada komisija Prištine i Skoplja.


Četrnaesta posebna sjednica Narodne skupštine Republike Srpske počinje u ponedjeljak, 1. juna, u 11 časova, u konferencijskoj sali Vlade Republike Srpske | NSRS\nKolegijum Narodne skupštine Republike Srpske odlučio je danas da će 14. posebna sjednica Narodne skupštine početi u ponedjeljak, 1. juna 2020. godine, u 11 časova, u konferencijskoj sali Administrativnog centra Vlade Republike Srpske u Banjaluci koja zadovoljava epidemiološke uslove prouzrokovane virusom korona.\nKolegijum je utvrdio prijedlog dnevnog reda 14. posebne sjednice: 1. Razmatranje Informacije o „Rezoluciji o poštovanju žrtava fašističkog režima i pokreta“ usvojene na 8. sjednici Predstavničkog doma Parlamentarne skupštine Bosne i Hercegovine i zauzimanje stava o istoj.\nPola časa uoči održavanja 14. posebne sjednice Kolegijum će se ponovo sastati u zgradi Narodne skupštine i razmotriti prijedloge u vezi sa obraćanjima narodnih poslanika i gostiju na sjednici. Kolegijum je odobrio obraćanje predsjednicima svih parlamentarnih stranaka iz Republike Srpske, koji u skladu sa Poslovnikom podnesu zahtjev za obraćanje.\nU skladu sa članom 171 stav 1 i članom 172 Poslovnika, zakazivanje posebne sjednice svojim potpisima zatražila je jedna trećina narodnih poslanika. Zahtjev za održavanje posebne sjednice Narodne skupštine Republike Srpske potpisali su poslanici klubova SNSD-a, DNS-a, DEMOS-a, SPS-a, US-a, NDP-a, Poslaničke grupe SP-a i dva nezavisna poslanika.\nU obrazloženju zahtjeva za sjednicu potpisani poslanici navode da je „neprihvatljiv i sam naziv Rezolucije jer kvalifikuje fašističke režime i pokrete kao agresore, a ne Nezavisnu Državu Hrvatsku, koja je zvanično provodila sistematsko iseljavanje, pokrštavanje i ubijanje Srba“.


“Želimo “Sunačnu dolinu” i u nekoj opštini južno od Ibra”\nMinistar za povratak i zajednice Dalibor Jevtić izjavio je da je ministarstvo kojim rukovodi zainteresovano da projekat "Sunčana dolina", koji će biti realizovan na severu Kosova, bude sproveden i u nekoj od opština južno od reke Ibar.\nOn je u izjavi Tanjugu rekao da projekat "Sunčana dolina" daje pozitivan odgovor na mnoga pitanja koja raseljena lica imaju od toga gde će živeti, kako će se lečiti, kako će se obrazovati njihova deca do toga da li će moći da rade.\n"Ministarstvo za zajednice i povratak je jako zainteresovano da jedan takav projekat bude realizovan u opštinama južno od reke Ibar. Mi to želimo da uradimo, prosto sve ono što može doprineti rešavanju problema raseljenih lica treba implementirati", istakao je Jevtić.\nOn je dodao da je želja da se sve to zajednički radi i u okviru regionalne inicijative koja je pokrenuta i drugih programa i projekata.\n"Saradnja je ključ i niko ne treba na takav vid saradnje da gleda na način da ona ugrožava bilo čije interese. Pitanje raseljenih mora da se reši trajno i to želimo da rešimo u što kraćem roku", istakao je Jevtić.\nMinistar Jevtić je naglasio u tom pravcu da će rešavanje pitanja raseljenih lica omogućiti uklanjanje nekih drugih prepreka koje se nalaze na putu evropskih integracija.\nKancelarija vlade Srbije za Kosovo i Metohiju, Eparhija raško-prizrenska i opština Zvečan potpisali su 12. jula prošle godine Sporazum o izgradnji naselja "Sunčana dolina" kojim su stvoreni uslovi za početak realizacije sasvim novog koncepta povratka interno raseljenih lica na Kosovo i Metohiju.\n31.05.2020 Vlada Kosova donela odluku o ukidanju određenih mera (908)\n31.05.2020 Donja Gušterica: Napadnuta dvojica Srba (651)\n31.05.2020 Od ponedeljka se otvaraju svi prelazi i ukidaju epidemiološke mere (557)\n31.05.2020 Vozila sa srpskom robom ne mogu na Kosovo bez posebne dozvole (266)


NOVA PRILIKA: Prijave za Delta Biznis Inkubator od aprila | Adria Daily\nPrijave za Deltin program za podršku startap ideja iz oblasti logistike, distribucije, nekretnina i poljoprivrede biće otvorene i ove godine početkom aprila. Zainteresovani startap timovi moći će da se prijave preko sajta www.deltabiznisinkubator.rs\n„Delta Biznis Inkubator je program uz pomoć koga startap timovima dajemo priliku da razviju svoju preduzetničku ideju tokom perioda inkubacije, kroz koji ih svojim znanjem i savetima vode stručnjaci Delta Holdinga. Takođe, program pruža i mogućnost da svoju poslovnu ideju testiraju u okviru naše Kompanije. Smatramo da je važno podržati ljude preduzetničkog duha sa inovativnim idejama koji osim što svojim poslovanjem unapređuju privredu Srbije, ohrabruju i motivišu druge da realizuju svoje ideje.“ izjavila je Nadica Milanović, menadžer projekta Delta Biznis Inkubator.\nProšle godine se za ovaj program prijavilo 163 startapa, od kojih je 6 prošlo sve krugove selekcije i dobilo Deltinu podršku. Tokom tri meseca, ovi timovi imali su niz edukacija o tome kako osnovati preduzeće, rukovoditi finansijama, promovisati svoj proizvod ili uslugu. Osim Deltinih stručnjaka, timovi su sarađivali sa biznis konsultantom sa kojim su prošli sve faze razvoja ideje i pripremu za predstavljanje ideje pred investitorima. Pobednik Delta Biznis Inkubatora 2018. godine je tim koji je predstavio Frigo gel – gel za zaštitu voćnjaka i vinograda od prolećnih mrazeva.\n„Ove godine program se neće značajno razlikovati u odnosu na prošlogodišnji. Izmene se odnose na unapređenje određenih faza programa, na osnovu povratnih informacija koje smo dobili tokom prethodne godine od mentora i saradnika na projektu. Faze projekta ostaju iste: prijavljivanje ideja, selekcija prijava na osnovu kriterijuma konkursa, pitch za učešće u programu, inkubacija odabranih ideja (razvijanje i testiranje ideje) i u finalu predstavljanje ideja pred potencijalnim investitorima. I tu nije kraj već početak za pobednički startap.“, dodala je Nadica.\nDelta Biznis Inkubator realizuje se i ove godine u saradnji sa Propulsion Fondom. Više informacija i prijavni formular za učešće u programu, od aprila možete naći na sajtu: www.deltabiznisinkubator.rs i Facebook strani: https://sr-rs.facebook.com/deltabiznisinkubator/


Odgovor: Kada su u pitanju zaprećene kazne za dela predviđena Konvencijom, čini se da se one mogu smatrati odgovarajućim za najveći broj dela. Istovremeno, sva dela pripadaju kategoriji dela za koja se može izreći kazna zatvora od jedne ili više godina. Time je i uslov o izručenju učinilaca predviđen Konvencijom o ekstradiciji ispunjen.\nMeđutim, zabrinjava činjenica o nepotpunoj statistici kriminaliteta uopšte, uključujući i dela nasilja prema ženama i nasilja u porodici. Najčešće izostaju podaci o žrtvama, odnosu u kojem su oštećeni i učinilac, težini krivičnih dela. Na opštem planu najčešća izrečena krivična sankcija u Srbiji je uslovna osuda, u 2014. godini 51,8% (u prethodnih pet godina između 55 i 59% ukupno izrečenih sankcija). Na drugome mestu nalazi se kazna zatvora, čiji je udeo u ukupno izrečenim sankcijama u 2014. godini 36,8%1 (u prethodnih pet godina između od 22 do 32,6%). Najčešće izrečena kazna zatvora traje od tri do šest meseci (29%), a zatim između šest i dvanaest meseci (24,4%). Čak 72,2% zatvorskih kazni su do godinu dana.\nUkoliko uporedimo prosek kazni izrečenih u toku 2014. za dela nasilja prema ženama i nasilja u porodici, u odnosu na ukupni broj osuđenih lica, stiče se utisak da se – izuzev dela protiv polne slobode, u kojima je značajno veći prosek izrečenih kazni zatvora (75,6%), naročito za učinioce dela protiv braka i porodive – sud češće opredeljuje za mere uslovne osude (65,8%), uključujući i nasilje u porodici (60,8%). Takođe se čini neprimerenom mera uslovne osude za delo obljuba sa detetom, koju je sud u toku 2014. godine doneo u čak sedam slučaja (19,45), kao i za delo obljuba nad nemoćnim licem, u jednom slučaju (12,5%).\nRanije navođeno istraživanje pravosudne prakse (2012)2 potvrđuje navedene podatke, a autorke ovog istraživanja navode da struktura izrečenih krivičnih sankcija nije bila nezavisna od odnosa učinioca i žrtve. Naime, verovatnoća da će biti izrečene mere upozorenja, pre nego kazna, bila je najviša u slučaju viktimizacije bračne partnerke/partnera, ali znatno niža u slučaju viktimizacije bivših supruga, a naročito majki i očeva. Dakle, šansa da se za delo izrekne zatvor bila je najveća u slučaju nasilja prema roditeljima, ali se u tim slučajevima beleži i veći broj učinilaca povratnika. Kada se učinilac povratnik koji viktimizuje roditelje uporedi sa učiniocem povratnikom koji viktimizuje suprugu, veća verovatnoća da bude osuđen na kaznu zavtvora bila je kada je delo učinjeno prema roditeljima. To, prema autorkama, indirektno potvrđuje postojanje stereotipa kod predstavnikâ pravosuđa u smislu „okrivljavanja“ žena koje su izložene nasilju u braku ili u vanbračnoj zajednici. Istovremeno, to može značiti da državni organi očekuju od žrtve-partnerke da sama, u sudskom postupku ili na drugi način, reši problem nasilja, jer se ona vidi ne samo kao „kriva/odgovorna“, već i kao sposobna da samostalno, bez pomoći državnih organa, rešava probleme nasilja kojima je izložena. Moguće je da otuda potiču i prevelika očekivanja državnih organa da žrtva ostane u postupku.\nOdgovor: Krivični zakonik3 ne predviđa mere nadzora nakon izdržane kazne za lica osuđena na zatvorsku kaznu. Istovremeno, kada je u pitanju lice prema kojem je sud izrekao uslovnu osudu, moguće je da bude izrečena i mera zaštitnog nadzora (čl. 71). Na ovaj način lice stavljeno pod zaštitni nadzor obavezuje se na izvršenje različitih obaveza, kao što su javljanje organu nadležnom za izvršenje zaštitnog nadzora, ispunjavanje obaveza izdržavanja porodice, čuvanja i vaspitanja dece i drugih porodičnih obaveza, posećivanje profesionalnih i drugih savetovališta ili ustanova i otklanjanje ili ublažavanje štete pričinjene krivičnim delom, a naročito izmirenje sa žrtvom učinjenog krivičnog dela (čl. 73).\nUčiniocu kojem je izrečena uslovna osuda moguće je odrediti meru bezbednosti zabrane približavanja i komunikacije sa oštećenim (čl. 89a), u trajanju od 6 meseci do tri godine, od dana pravnosnažnosti odluke. Ovom merom sud može učiniocu krivičnog dela zabraniti približavanje oštećenom/-oj na određenoj udaljenosti, zabraniti pristup u prostor oko mesta stanovanja ili mesta rada oštećenog/-e te zabraniti dalje uznemiravanje oštećenog/-e, odnosno dalju komunikaciju sa oštećenim/-om, ako se opravdano može smatrati da bi dalje vršenje takvih radnji učinioca krivičnog dela bilo opasno po oštećenog/-u.\nZakon o posebnim merama za sprečavanje vršenja krivičnih dela protiv polne slobode prema maloletnim licima4 propisuje posebne mere koje se mogu sprovoditi posle izdržane kazne zatvora, kao što su obavezno javljanje nadležnom organu policije i Uprave za izvršenje krivičnih sankcija, zabrana posećivanja mesta na kojima se okupljaju maloletnici, obaveštavanje o promeni prebivališta ili radnog mesta.\nZakon o izvršenju krivičnih sankcija5 propisuje da Uprava za izvršenje krivičnih sankcija organizuje, sprovodi i nadzire izvršenje kazne zatvora i uslovne osude sa zaštitnim nadzorom. Ovim zakonom je predviđeno (čl. 181) i da u slučajevima kada se lice osuđeno za krivična dela protiv života i tela, protiv polne slobode ili protiv braka i porodice, otpušta sa izdržavanja kazne zatvora, odnosno uslovno otpušta, kao i u slučaju bekstva iz zatvora, zavod obaveštava žrtvu krivičnog dela, ako je ona to tražila i ako procena rizika zavoda ukazuje na potrebu preventivne zaštite žrtve.\nZakon o izvršenju vanzavodskih sankcija i mera6 propisuje da poslove izvršenja sprovodi organizaciona jedinica nadležna za alternativne sankcije odnosno Poverenička služba, u okviru Uprave za izvršenje krivičnih sankcija, koja je nadležna za praćenje izvršenja mere zabrane prilaženja, sastajanja ili komuniciranja sa određenim licem, kao i nadzor nad uslovno otpuštenim licem.\nOdgovor: Prilikom izricanja kazne ili druge krivične sankcije sud će uzeti u obzir odnos učinioca i žrtve. Međutim, ne postoji jasan zakonski osnov koji bi obezbedio da se ceni rizik za bezbednost i sigurnost žrtve koji mogu nositi druge odluke, kao što je odluka o starateljstvu.\n Republički zavod za statistiku, Punoletni učinioci krivičnih dela u Republici Srbiji 2014.\n Autorke istraživanja su Slađana Jovanović i Biljana Simenunović-Patić (2012).\n Službeni glasnik RS, br. 32/2013.\n Službeni glasnik RS, br. 55/2014.


Tag / U18 Evropsko prvenstvo u Hrvatskoj / Vesti online\nU18 Evropsko prvenstvo u Hrvatskoj\n13:57 >> 15:26\nNikolić čestitao bronzanu medalju juniorkama na SP\nPredsednik Srbije Tomislav Nikolić čestitao je danas ženskoj juniorskoj košarkaškoj reprezentaciji osvojenu bronzanu medalju na Evropskom prvenstvu u Hrvatskoj.\nPogledajte: "Harlem šejk" bronzanih Srpkinja\nNaše košarkašice snimile spot u hodniku hotela.\nkss.rs 0 komentara\nDve Srpkinje u idealnoj petorci EP u Hrvatskoj!\nReprezentativke Srbije Aleksandra Crvendakić i Dragana Stanković su izabrane u idealnu petorku Evropskog prvenstva za igračice do 18 godina koje je održano u Hrvatskoj.\nMaljković: Veliki trijumf ženske košarke\nSelektorka ženske košarkaške reprezentacije Srbije Marina Maljković rekla je danas da je uspeh juniorske selekcije na Evropskom prvenstvu u Hrvatskoj dokaz da ženska košarka ima budućnost u...\n21:02 >> 21:08\nkss.rs 2 komentara\nSvaka čast devojke: Srbiji bronza u Hrvatskoj!\nPogotkom Dragane Stanković u poslednjoj sekundi meča za treće mesto na Evropskom prvenstvu za igračice do 18 godina u Hrvatskoj, reprezentacija Srbije savaladala je selekciju Holandije i osvojila...\nKovačić: Sudije od sramote nisu smele da potpišu zapisnik na terenu\nI pored poraza u polufinalu, Srpkinje su zaslužile sve čestitke za prikazano danas, kao i uopšte na Evropskom prvenstvu za igračice do 18 godina.\nEP (U18): Srpkinje poražene posle velike drame\nPogledajte kakvu podršku imaju srpske košarkašice u Vukovaru\n17:34 >> 23:09\nBlistaju u Vukovaru: Srbija u polufinalu EP!\nReprezentacija Srbije plasirale se u polufinale Evropskog prvenstva za igačice do 18 godina koje se održava u Hrvatskoj i biće u prilici da se bori za jednu od medalja i mesto na pobedničkom...\nEP (U18): U Vukovar po pobedu!\nReprezentacija Srbije će se sastati sa Rusijom u četvrtfinalu Evropskog prvenstva za igračice do 18 godina koje se održava u Hrvatskoj.\nEP (U18): Srbija protiv Rusije u četvrtfinalu\nGrupnu fazu takmičenja na Evropskom prvenstvu za igračice do 18 godina koje se održava u Hrvatskoj, reprezentacija Srbije okončala je porazom od selekcije Francuske. Srpske juniorke su zauzele...\nEP (U18): Prvi poraz Srbije u Hrvatskoj\nReprezentacija Srbije doživela je prvi poraz na Evropskom prvenstvu za igračice do 18 godina koje se održava u Hrvatskoj. Posle četiri uzastopne pobede, izabranice selektora Zorana Kovačića, u...


Privredna komora Srbije, na 84. Međunarodnom poljoprivrednom sajmu u Novom Sadu, koji se održava u periodu od 13. od 19. maja 2017. godine, organizovaće zajednički nastup kompanija iz Srbije na jedinstvenom brendiranom štandu površine 156 m2.\nKotizacija za ukupno učešće po kompaniji za 7 dana nastupa iznosi 25.000 sa PDV-om (brendiran štand sa 2m2 izložbenog prostora-1m2 pulta i 1m2 vitrine ili 2m2 pulta, priključak za struju, aparat sa vodom, korišćenje kuhinje i zajedničkog prostora za sastanke, promocija kroz reklamu na monitoru).\nMeđunarodni poljoprivredni sajam je prilika za brojne poslovne susrete sa postojećim i potencijalnim partnerima sa novih tržišta na kojima naše kompanije nisu zastupljene ili su zastupljene u veoma maloj meri, a kojima teži srpska poljoprivreda i prehrambena industrija.\nZa sve dodatne informacije možete kontaktirati stručnu službu u Regionalnoj privrednoj komori Užice, kontakt osoba Nevena Despotović, tel: 064/161-40-90 ili na email: nevena.despotovic@komora.net ili stručnu službu u PKS, kontakt osoba dr. Danica Mićanović, tel: 011/33 00-944 ili na email: danica.micanovic@pks.rs .


Grad izabrao ponuđača: Korak bliže besplatnim udžbenicima za osnovce - BIGportal.ba\nGrad izabrao ponuđača: Korak bliže besplatnim udžbenicima za osnovce\nNa tender za nabavku udžbenika za učenike od 3. do 9. razreda, koji je zatvoren juče 1. jula, stigle su dvije ponude, a kao najpovoljnija izabrana je ponuda JP “Zavod za udžbenike i nastavna sredstva” Istočno Novo Sarajevo.\nU toku je žalbeni rok i ukoliko ne bude žalbi na izbor ponuđača, slijedi potpisivanje ugovora i realizacija ovog značajnog projekta vrijednog oko 1,5 miliona KM, saopšteno je iz Graske uprave.\nNaime, nova gradska administracija pokrenula je ovaj projekat kojim će s početkom nove školske godine svi osnovci u školama na području grada Banjaluka dobiti besplatne udžbenike, što će biti značajno olakšanje za kućni budžet imajući u vidu da se cijene paketa udžbenika kreću od 100 pa do 170 KM.\nPrema podacima sakupljenim od škola, riječ je o ukupno 11.340 učenika.\nSvemirska trka milijardera – ko vodi i kako je sve počelo\nNevrijeme pokrenulo kližište u Japanu, nestalo oko 20 ljudi


Pregovara sa Tribunalom: Predsjednik Rusije Vladimir Putin spašava Ratka Mladića – Udarni.NET\nHome Novosti Pregovara sa Tribunalom: Predsjednik Rusije Vladimir Putin spašava Ratka Mladića\nPregovara sa Tribunalom: Predsjednik Rusije Vladimir Putin spašava Ratka Mladića\n24. Novembra 2017. , udarni, Comment closed\nNakon što je osuđen na doživotnu robiju Ratko Mladić je tražena osoba od Rusije, tačnije predsjednika Rusije, Putina.\nNakon pregovora s Tribunalom, a ranije i NATO, zvaničnici Rusije ponovo zatražili da oni vode računa o zdravlju haškog osuđenika\nRusija pregovara sa SAD da se generalu Ratku Mladiću omogući liječenje u toj zemlji, saznaje list “Kurir”.\nRusija, koja već godinama pokušava da izdejstvuje da komandant Vojske RS nastavi lečenje kod njih, ponovo je aktivirala pregovore o toj temi poslije Tribunala i NATO, ovaj put sa SAD.\n“Rusi ne odustaju od nauma da se Mladić prebaci kod njih i da oni brinu o njegovom zdravlju. Uostalom, to žele i sam Mladić i njegova porodica. Oni su u više navrata pregovarali o tome s različitim faktorima, relativno skoro su svoje namere izneli i Tribunalu, ali su odbijeni. Međutim, Rusi i dalje pokušavaju da nađu način i svoje zamisli sprovedu u delo i zato se sad vode razgovori o tome i s predstavnicima SAD”, govori izvor “Kurira” blizak Mladiću.\nRusija je u martu ove godine i zvanično obavijestila Haški tribunal da je spremna da pruži smještaj i medicinski tretman za Mladića, što je potvrdila i šefica pravne grupe pri Ambasadi Rusije u Holandiji Viktorija Goncarova.\nViktorija je tada kazala da bi Mladić u Rusiji imao obezbijeđen smještaj, medicinski tretman i povratak u Hag, sve u skladu sa zahtjevima koje Tribunal odredi. Međutim, Hag je taj predlog zasad odbacio.\nPrema pisanju ruskih medija, Rusija je zbog Mladića prije dvije godine pregovarala i s NATO, ali ni ti razgovori nisu bili plodonosni. Ruski nedeljnik Istina navodio je da su pregovori Rusije i NATO o Mladiću “praktično jedini pregovori otkad su zbog ukrajinske krize odnosi Moskve i Zapada pali na najniži nivo”.\nPoslanik u ruskoj Dumi Pavel Dorohin, koji predvodi ruski Komitet za zaštitu generala Mladića i koji je bio u posjeti Mladiću u Tribunalu, rekao je za ruske medije ranije da bi Mladić na liječenju u Moskvi boravio najmanje mjesec dana i da bi Rusija garantovala za njegov transport i kasniji povratak u haški pritvor. On je naveo i da “operacija Mladićevog prebacivanja u Moskvu nije samo zdravstvene prirode nego i vrlo delikatno političko pitanje”. Dorohin je čak naveo da se u akciju dovođenja Mladića na oporavak u Moskvu uključio i ruski predsjednik Vladimir Putin, kao i “neki drugi strani državnici”.\nNeviđeno do sad: Evo kako izgledaju kćerke Vledimira…\nVeliki skandal: Igrači nogometnog kluba na teren…


Da li ste znali da možete zaraditi na padu cena akcija?\nZahvaljujući globalnim online berzanskim trejding platformama možete samostalno trgovati i zarađivati na svetskim berzama. Verovatno niste znali da svetsko finansijsko tržište ima instrumente koji daju priliku svim ulagačima (i građanima Srbije) da zarađuju i na padu berzanskih cena.\nAktivni trejderi-investitori zarađuju koristeći ove instrumente u kraćim rokovima na uobičajenim cenovnim fluktacijama (dani, nedelje). Međutim, ovi instrumenti, takođe, daju priliku za potencijalnu zaradu i ulagačima koji su pesimistični na dugi rok i smatraju da je tržište generalno precenjeno i da mora ići dole.\nNajčešći instrumenti koji se koristi za zaradu na padu cene su tzv. kratka prodaja-pozicija (engl. short selling) i prodajna opcija (engl. put option), koje ćete koristiti ukoliko smatrate da je cena konkretne akcije (ili drugog instrumenta) precenjena i da je pad neizbežan.\nKratkom prodajom (pozicijom) vi prodajete na tržištu akcije koje ste pozajmili od brokera sa ciljem da ih kasnije otkupite po nižoj ceni, vratite brokeru i tako zaradite.\nKako izgleda u praksi kratka prodaja?\nVaš broker raspolaže sa 1000 akcija kompanije Intel (INTC-Nasdaq) trenutne vrednosti 50 USD. Vi duboko verujete da je cena akcija Intela precenjena na osnovu vaših analiza i da će se uskoro desiti pad cene. Pozajmićete 100 akcija Intela od brokera i prodate ih odmah na tržištu, nadajući se da ćete ih kasnije otkupiti po nižim cenama, vratiti ih brokeru i pokupiti razliku u ceni.\nAkcije ste prodali za 5.000 USD (manje za provizije brokeru) i imate obavezu da brokeru vratite akcije u dogovorenom periodu. Ako se ispuni vaše očekivanje i cena recimo padne na 40 dolara, vi ćete po toj ceni kupiti akcije u vrednosti od 4.000 USD, vratiti ih brokeru i praktično zaraditi 1.000 USD.\nUslovi za trgovanje kratkom pozicijom\nUlazak u kratku poziciju (pozajmica od brokera) se vrši preko vašeg marginskog računa na kome morate imati određeni iznos sredstava u novcu ili likvidnim sredstvima. Uslovi pozajmice zavise od brokera od brokera, ali recimo da je uobičajeno da morate imati minimalno na računu 50% iznosa od tekuće cene koju ćete dobiti prodajom pozajmljenih akcija. Znači, ako prodajete 1000 akcija po ceni od 10 dolara, morate imati svojih 5.000 dolara. Osim što će te platiti kamatu za pozajmljene akcije u periodu kratke pozicije, morate održavati vrednost svog marginskog računa za ovu poziciju. Uobičajen nivo kod velikih svetskih brokera je oko 30% tekuće tržišne vrednosti.\nRizici kod kratke pozicije i kontrola/stop loss nalog\nKod kratke pozicije je vrlo bitno da morate trgovati sa akcijama ili drugim instrumentima koji su likvidni. Iako je kratka pozicije sjajan instrument za zaradu na padu cena, za razliku od duge pozicije gde vaš gubitak može biti samo do iznosa kupovne cene akcije (ako cena krene dole), kod kratke pozicije gubitak je teorijski neograničen-jer rast cene nema teorijski plafon.\nZato je kod kod kratke pozicije neophodno da imate mehanizam zaštite od gubitka, što se najčešće radi preko stop loss naloga, kojim utvrđujete cenu na kojoj izlazite iz pozicije, u slučaju rasta cene (gubitka).\nPut opcija umesto kratke pozicije-rizik gubitka unapred poznat\nUmesto kratke pozicije možete kupiti put (prodajna) opciju za istu akciju. Razlika između opcije i kratke pozicije, je u tome što kratku poziciju morate zatvoriti (kupiti akcije i vratiti ih), dok vam opcija daje pravo da prodate akcije, a ne pravi obavezu-tako da istu ne morate realizovati, ako vam tako odgovara. Time unapred znate koliki vam je maksimalni gubitak koje možete realizovati, a koji je u stvari jednak ceni koju ste platili za opciju.\nObjavljeno: 06.02.2018 15:46:00\nkratka pozicija online berzanski trejding svetske berze


Vlada Tuzlanskog kantona i Samostalni sindikat radnika hemije i nemetala u Federaciji Bosne i Hercegovine apeluju na predstavnike Udruženja poslodavaca koji učestvuju u procesu kolektivnog pregovaranja da povuku svoju jednostranu odluku o prekidu socijalnog dijaloga, da nastave pregovore i iznađu kompromisna rješenja. Ovo je jedan je od zaključaka sa današnjeg sastanka delegacije Vlade TK sa delegacijom Samostalnog sindikata hemije i nemetala FBiH u kojoj je bio i zamjenik generalnog sekretara Međunarodnog sindikata IndustriALL global union Kemal Ozkan.\n„U tom smislu primjer svim poslodavcima mogu biti i aktivnosti Vlade Tuzlanskog kantona. Mi, i pored ogromnog akumuliranog deficita u budžetu, nismo umanjili obim materijalnih i drugih stečenih prava radnika, nego smo, imajući u vidu ekonomsku i socijalnu situaciju u cijelom društvu, određena prava i povećali“, rekao je tokom sastanka premijer Tuzlanskog kantona Bego Gutić.\nPodsjećamo, kolektivno pregovaranje za oblast hemije i nemetala se vodi na federalnom nivou, a predstavnici Vlade Tuzlanskog kantona izrazili su nadu da će dogovor socijalnih partnera biti postignut na obostrano zadovoljstvo.\nTokom sastanka istaknuto je da ova grana privrede ima veliki značaj u Tuzlanskom kantonu, te da dva od pet najvećih izvoznika u Federaciji BiH, dolaze iz našeg kantona i pripadaju upravo toj grani privrede.\nKako je istakao gospodin Ozkan, IndustriALL Global Union predstavlja oko 50 miliona radnika iz 140 zemalja, a njihova članica je i Samostalni sindikat radnika hemije i nemetala u Federaciji Bosne i Hercegovine.\n„U odnosu na moj boravak u Tuzlanskom kantonu prije nekoliko godina može se primijetiti značajan napredak“ rekao je Ozkani dodao da je održivi razvoj uslovljen održivim razvojem industrije, a u čemu su ljudski resursi veoma važan segment. „Privredne grane koje imaju dobar socijalni dijalog bilježe brži i kvalitetniji rast i razvoj“ dodao je Ozkan.\nPremijer Kantona je izrazio spremnost Vlade Tuzlanskog kantona da bude partner sa Sindikatom, te izrazio volju da Vlada pomogne Sindikatu da se popravi status i položaj radnika u oblasti hemije i nemetala, jer su i ti radnici pokazali značajno razumijevanje kada su se ta privredna društva „dizala iz pepela“. Također, danas je izražena podrška Vlade Tuzlanskog kantona nastojanjima sindikata da očuva nivo stečenih radničkih prava za više od 2.000 radnika u ovoj oblasti na području našeg kantona.\nOsim gospodina Ozkana, u ime sindikata, današnjem sastanku prisustvovali su predsjednica Samostalnog sindikata Hemije i Nemetala FBiH Kata Iveljić sa zamjenicima Mirsadom Imamovićem i Nerminom Zukićem, predstavnica „IndustriALL golobal union“ za jugoistočnu Evropu Teuta Krilić, te predsjednik Saveza samostalnih sindikata TK-a Fahrudin Šahović. Delegaciju Vlade Tuzlanskog kantona, osim premijera Gutića, činili su ministar finansija Jakub Suljkanović, ministar industrije, energetike i rudarstva Srđan Mićanović i ministar zdravstva Bahrudin Hadžiefendić.


Medijska scena još uvek odražava duboke političke podele | Institut za javnu politiku\nOsam godina nakon sticanja nezavisnosti od Srbije i dve decenije nakon tranzicije od post-konfliktnog i post-autoritarnog konteksta ka EU integracijama, medijska scena u Crnoj Gori i dalje odražava duboke političke podele koje je stvorila borba za nacionalnu i teritorijalnu nezavisnost.\nCrna Gora je relativno mala država, sa svega 650.000 stanovnika. Šest dnevnih novina koje se distribuiraju na nacionalnom nivou, retko pružaju verodostojne, uravnotežene i pouzdane informacije čitaocima. Elektronski mediji su uglavnom fokusirani na zabavni program i površno izveštavanje o događajima, dok internet medijima nedostaje poverenje javnosti i profesionalni standardi pri objavljivanju sadržaja.\nŠtampani mediji su najvećim delom podeljeni na anti-vladine a pro-opozicione i obrnuto. List Pobjeda, koji je u državnom vlasništvu, većinom članaka podržava politiku Vlade, bez kritičke distance prema temama o kojima se izveštava, dok opoziciona medijska scena ima vise varijabli koje bi trebalo da budu uzete u obzir. Dva važna pitanja imaju uticaj na opozicionu medijsku sliku. Prvi je pro-srpski pogled koji je najvidljiviji u pisanju lista Dan. Taj medij se obraća velikom broju građana Crne Gore koji se izjašnjavaju kao Srbi i vide Srbiju i Crnu Goru kao jednu državu, a Srbe i Crnogorce kao jedan narod. Druga varijabla su anti-vladini mediji kao što su Vijesti, koje pružaju političku podršku opozicionim partijama kroz diskurs i vrednosni kontekst koji koriste, Srpski dnevni list Blic i novi tabloid Informer predstavljaju različite, ali na ovom nivou netransparentne interese. Dnevne novine pokušavaju da ostanu neutralne u toj bici ali zbog te neutralnosti nemaju uticaj kao drugi navedeni mediji.\nSa sigurnošču se, međutim, može reći da su svi gore pomenuti mediji vođeni političkim ciljevima i ideologijom pre nego informativnom agendom kao prioritetom u njihovom izveštavanju o temama iz društveno-političkog života Crne Gore. Veze ka političkim partijama mogu biti praćene analizom glavnih tema, aktera (državnih i nedržavnih) izdanja i agende koje štampani mediji stavljalju u centar pažnje.\nFenomen koji dominira ovom sferom javne arene, takođe poznat kao politički i poslovni paralelizam, odražava se u “novinarstvu naslova”. U Crnoj Gori štampani naslovi se obično konstruišu oko jakih izraza, “ekskluzivnih informacija”, ličnih optužbi i otkrića koja nemaju skoro nikakve veze sa sadržajem članka koji prati naslov. Istovremeno, činjenice u članku su neodređene, pogrešno prenete ili čak nepostojeće. Razlog za ovaj vid “novinarstva” leži u političkim/finansijskim/ličnim motivima vlasnika dnevnih novina. Lične bitke preko naslovnih strana prikazuju političku debatu, gde je čitalac u poziciji da se informiše isključivo na osnovu ideologije onih koji vrše uticaj na članak (vlasnici, urednici ili interesne grupe koje su u centru tog medijkog kruga). Iz perspektive formiranja medijske politike, gde novinari treba da budu snažna, verodostojna veza između vlasti i javnosti, društveni činilac koji informiše, obrazuje i daje glas marginalizovanim delovima društva zanemarenim od strane glavnih političkih tokova, crnogorski mediji nisu uspeli da dostignu ovu najvažniju svrhu svog postojanja.\nJoš jedna specifičnost crnogorske medijske slike, koj je opet u direktnoj vezi sa paralelizmom politike i biznisa, leži u činjenici da se “politički saveznici” vlasnika medija takođe mogu naći u institucijama Vlade, međunarodnim organizacijama, ambasadama i pravosudnim organima. Posledica ovih politički motivisanih i često na privatnim interesima baziranih veza, kao i ignorisanja etičkih i moralnih standarda u novinarskom izveštavanju, jeste pokušaj novinara i odgovornih urednika da donesu konačnu presudu u svim slučajevima, istovremeno nepružajući sve relevantne informacije javnosti u vezi sa temom izveštavanja. Kada postane trend, takva praksa vodi ka nepoštovanju osnovnih etičkih principa i ugrožavanju osnovnih ljudskih prava onih koji su meta tih izveštaja.\nU Vodiču za podršku Evropske unije medijskoj slobodi i integritetu medija u zemljama kandidatima 2014-2020, Generalni Direktorat za proširenje poručuje: “Od suštinske je važnosti da zemlje kandidati za članstvo u EU garantuju otvorenost i pluralizam medija u kojima je dozvoljeno kritičko i nezavisno novinarstvo. Bez potpune slobode medija, građanima zemalja kandidata je uskraćeno pravo na uravnotežene, istinite i pouzdane informacije bez izlaganja predrasudama i propagandi.” Međutim, problem u Crnoj Gori predstavlja činjenica da je istraživačko i kritičko novinarstvo veoma često u službi političkih, finansijskih i privatnih interesa ili opisanih ideologija. Istraživački članci su pod velikim uticajem “izvora informacija” koji potiču iz redova zvaničnika ili kriminalnih mreža iz vremena rata. Kao posledica svega toga, infrastruktura crnogorskih medija je više alat za defamaciju “neprijatelja” nego alat za slobodnu diskusiju oko najvažnijih političkih pitanja u društvu.\nPostoji vise načina da se odgovori na ovo stanje. Međutim, u ovom konkretnom trenutku u kome živimo, ne postoje značajne namere, inicijative, niti čak razmišljanja bilo koje zainteresovane strane da promeni sadašnji status quo.\nSelena Tasić, Programska menadžerka Instituta za javnu politiku\nČlanak je objavljen na portalu fairpress.eu


Ljubica Miljanović: Među oboljelim od karcinoma dojke i muškarci | Trebinje Live\nLjubica Miljanović: Među oboljelim od karcinoma dojke i muškarci\nOnkolog Opšte bolnice Trebinje LJubica Miljanović upozorila je da među oboljelima od karcinoma dojke ima i muškaraca i da su se u posljednjih pola godine od ove bolesti dva liječila u ovoj zdravstvenoj ustanovi.\nMiljanovićeva, koja je jedini onkolog u istočnoj Hercegovini, poručila je večeras pred više stotina okupljenih žena koje su prisustvovale predavanju o temi "Prevencija i rano otkrivanja raka dojke" da je neophodna briga o sopstvenom zdravlju, jer je "zdrava žena - zdrava porodica".\nOna je istakla da je prvenstveno bitan samopregled dojki i da je neophodno, ukoliko se uoče bilo kakve promjene, odmah obratiti ljekaru, jer je bolest izlječiva ako se dijagnostifikuje na vrijeme.\n"Oktobar je mjesec borbe protiv karcinoma dojke i ovim predavanjem sam željela da ženama ukažem kako rano otkriti ovu bolest, kada se javiti ljekaru, kako dijagnostifikovati oboljenje i liječiti ga i kako se sa njom nositi", rekla je Srni Miljanovićeva.\nMiljanovićeva je na predavanju, koje je održano u Domu penzionera, istakla da, što se tiče broja oboljelih, situacija u Trebinju i Hercegovini nije ništa drugačija u odnosu na ostale dijelove Republike Srpske, te napomenila da se taj broj iz godine u godinu povećava.\nOna kaže da su najviše ugrožene žene iznad 50 godina, ali da se starosna granica jako spušta i da ima sve više ima mlađih žena koje su oboljele od karcinoma dojke.\n"Ono što je pohvalno je da žene u Trebinju redovno dolaze na preglede i da je njihova zdravstvena kultura na zavidnom nivou", istakla je Miljanovićeva, a potvrda ovim njenim riječima bila je i velika posjećenost predavanju žena svih starosnih dobi.\nMiljanovićeva je rekla da se u Epidemiloškom zavodu Trebinje pripremaju statistički podaci o ovom oboljenju, te najavila da će u oktobru, u okviru ovih aktivnosti, epidemilog održati predavanje o karcinomu, a nakon toga da će biti održano i predavanje o zdravoj ishrani, dok će u centru Trebinja na Trgu slobode, između 15. i 18. oktobra, sa udruženjima koja se bave ovom bolešću iz Herceg Novog, Dubrovnika i Mostara zajedno biti obilježen Dan borbe protiv karcinoma dojke.\nOna je podsjetila da se oktobar "boji u ružičasto" u cijelom svijetu u ime borbe protiv raka dojke i da je to podsjećanje da je preventiva važna, a da je ova bolest izlječiva u 90 odsto slučajeva kada se otkrije rano, na vrijeme.\nČetrdesetjednogodišnja Danijela Vuković iz Trebinja kaže da je predavanje bilo veoma poučno i da je doktorica i ranije organizovala slična okupljanja o ovoj temi, gdje ženama strpljivo i jasno odgovori na sve nedoumice i pitanja o karcinomu dojke.\n"Na kontrolu idem jednom godišnje i svakoj ženi bih savjetovala da redovno ide na preglede jer trebamo da vodimo računa o sebi i svom zdravlju. Sreća je da u Trebinju imamo takvog stručnjaka - doktoricu Miljanović, pa nije potrebno da idemo u druge gradove i da se izlažemo dodatnom trošku", kaže Vukovićeva.


Brendovi - Vesti - Automobili - Volvo - katalog, jeftina kupovina, prodaja\nNovi Volvo V60 karavan\nBrend Volvo je predstavio prve fotografije novog modela automobila V60 u karavan verziji, koji će se u zvaničnoj prodaji pojaviti tek 2011. godine. Reč je modelu automobila koji kombinuje praktičnost osnovne verzije i dizajn i vozne performanse jedne karavan verzije.\nVolvo XC 60 u R-Design paketu\nPrvo pojavljivanje sportske verzije automobila Volvo XC 60 biće na predstojećem sajmu automobila u Frankfurtu, gde će ljubitelji brenda Volvo imati priliku da vide XC 60 u R Design obliku\nVolvo S60 Concept – već najbolji\nIako u zvaničnu prodaju dolazi tek 2010. godine, Volvo S60 nove generacije je već sada proglašen za najbolji koncept automobila. Ovo laskavo priznanje je dobio zahvaljujući čitaocima auto-magazina Auto Bild.\nJubilej Volvo C70\nVolvo C70 dostigao je brojku od 50.000 prodatih primeraka i na taj način postao jedan od najtraženijih kabrioleta u poslednjoj deceniji, a uz to važi i za jednog od najsigurnijih automobila u ovoj klasi na svetu.\nVolvo predstavio ekološke modele\nVolvo je predstavio nove modele popularnih brend automobila, čija je osnovna karakteristika ekološka prihvatljivost za životnu sredinu, što konkretno znači da je emisija štetnih gasova značajno smanjena.\nVolvo City Safety sistem dobio nagradu\nVolvo je od kompanije Allianz, koja se bavi istraživanjem i razvojem tehnologije za povećanje bezbednosti u drumskom saobraćaju, dobio prestižnu nagradu Genisu 2009. Ova kompanija testira opremu i sisteme za bezbednost u saobraćaju još od 1971. godine.\nVolvo prestaje sa proizvodnjom S60\nKao što je i najavljeno, Volvo je obustavio proizvodnju svog modela S60. On će naredne godine biti zamenjen novim modelom čiji je koncept predstavljen na ovogodišnjem Salonu automobila u Detroitu.\nFord ima nameru da proda Volvo\nOno što se već neko vreme priča u širim krugovima, da kompanija Ford ima nameru da proda svoju ćerku firmu u Evropi - Volvo, potvrđena je iz kompanije Ford. Prema izjavama zvaničnika Ford je već stupio u kontakte sa potencijalnim kupcima ove kompanije Volvo sa sedištem u Švedskoj.


Lider DPK poziva EU, SAD I NATO da hitno reaguju zbog situacije na severu Kosova - Društvo - Dnevni list Danas\nPočetna » Društvo » Lider DPK poziva EU, SAD I NATO da hitno reaguju zbog situacije na severu Kosova\nPredsednik Demokratske partije Kosova (DPK), Memlji Krasnići pozvao je danas EU, SAD, NATO i strateške partnere Kosova da hitno reaguju zbog situacije na severu Kosova.\n„Napadi na naše institucije u prethodna 24 sata, praćeni srpskim vazduhoplovnim akrobacijama uz granicu ne smeju biti uvod u dalje pogoršanje situacije. Vlada treba da preduzme mere kako bi zaštitila živote pripadnika policije Kosova i svih građana“, napisao je Krasnići na Fejsbuku.\nDodao je da se akcije blokiranja prelaza i „provokativni govor Srbije“ moraju ozbiljno shvatiti, kao i da hitno treba na to odgovoriti, jer, kako je ocenio „to predstavlja otvorenu pretnju suverenitetu i ustavnom poretku Kosova“.\nPovod za reakciju Krasnićija su dva incidenta koja su se dogodila u toku prethodne noći, kada su nepoznate osobe zapalile Centar za registraciju u Zubinom Potoku, koji se nalazio unutar opštinske zgrade, dok su u Zvečanu na kosovski Centar za registraciju bačene dve ručne bombe koje nisu eksplodirale.\n17 reagovanja na “Lider DPK poziva EU, SAD I NATO da hitno reaguju zbog situacije na severu Kosova”\n26. septembra 2021. u 04.16\nHeljp, NATO, heljp !!\n26. septembra 2021. u 06.47\nBaš hoće. Amerika proletos htela da napusti Bondstil, da nije bilo Vučića, otišli bi. Srbija samo treba da se naoruža i kad naprave sledeću provokaciju uđe u Prištinu. A SAD, NATO i EU ostaviće ih kad se najmanje budu nadali. Strateški rat sa Rusima, da ih oslabe preko tuđih leđa propao je u Ukrajini i C. Gori i SAD ssda samo jede svoju ušteđevinu.\n26. septembra 2021. u 06.53\nBože sačuvaj prljavštine i takvog naroda i tog plemenskog divljastva ! Nikom nije do zore gorela pa nece ni vama a samo zavisi dokle cete imati baterija u satu.\nBBC News na srpskom • danas 16:33\nNema Sajma, ima knjiga


NAKON BROJNIH REAKCIJA: Tenk ispred Marakane ministar nazvao maketom, poručio da nema krivičnog djela - Opcija\nNAKON BROJNIH REAKCIJA: Tenk ispred Marakane ministar nazvao maketom, poručio da nema krivičnog djela\n27-08-2019 Fudbal, Pocetna, Sport\nOn je prenio da se Ministarstvo obratilio nadležnom tužilaštvu i da je o tome obavijestilo i Vojsku Srbije.\n“Tužilaštvo se izjasnilo da nema mesta za postupanje policije. Kao što znate, od oktobra policija vodi istrage na osnovu naloga tužilaštva”, objasnio je on.\nRekao je da jedno komunalni organi mogu da ispitaju da li maketa zauzima parking ili drugu vrstu površine i da djeluju, te podvukao da to više nije posao policije jer ne postoji element krivičnog djela.\nUEFA: Nije problem, dok ne puca\nPostavljanje tenka ispred stadiona ”Rajko Mitić” izazovalo je veliku pažnju u svim medijima. Čitava Evropa piše o njemu, pa izuzetak nisu ni mediji iz Švajcarske.\nOni su kontaktirali Evropsku fudbalsku federaciju i dobili odgovor.\n– Tenk ispred stadiona ne predstavlja problem, dok god se ne puca iz njega – objasnili su iz UEFA.\nPortparol Jang Bojsa Albert Staudenman takođe nije imao zamjerki.\n– Ne možemo da utičemo na to. Imali smo miran put u Beograd i u Srbiji je sve proteklo bez problema. Domaćin je ispunio sve što smo željeli, odradili smo trening, imali redovne obaveze – rekao je portparol švajcarskog tima.\nIpak, Dojče vele je naveo da je postavljanje teksta čista provokacija i podsjećanje na rat koji je bio na prostorima Balkana.


Asus Z170C-1L064A tablet pc računar cena, cene Srbija, prodaja Beograd Novi Sad Niš\nAsus Z170C-1L064A tablet pc računar cene\n- ASUS Z170C-1L064A, Gold Z170C-1L064A, 7 in, IPS/PLS, 1024x600, Quad Core, 1.2 GHz, Android 5.0, Lollipop, 1024 MB, 16 GB... specifikacija\nASUS Z170C-1L064A, Gold Z170C-1L064A, 7 in, IPS/PLS, 1024x600, Quad Core, 1,2 GHz, Android 5,0, Lollipop, 1024 MB, 16 GB\nEPonuda nije internet prodavnica već Vam omogućava da brzo i lako nađete Asus Z170C-1L064A tablet pc računar po najjeftinijoj ceni. Naš cilj je da kupci budu što bolje informisani o ponudi Asus tablet pc računar Z170C-1L064A na tržištu Srbije. Vrlo lako nalazite željeni proizvod za kategoriju Tablet pc računari cene, ne morate da lutate od sajta do sajta za Asus Tablet pc računari, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Asus Z170C-1L064A tablet pc računar sa PRODAVCEM. EPonuda ne može da garantuje potpunu tačnost specifikacije i slika za Asus Z170C-1L064A tablet pc računar. Pre kupovine, podatke za Asus tablet pc računar Z170C-1L064A proverite na sajtu PROIZVOĐAČA.


Vukićević: Meč sa Partizanom može da odluči prvenstvo : Nadlanu.com\nVukićević: Meč sa Partizanom može da odluči prvenstvo\nObjavljeno 3. apr 2012. / 13:56:12\n"Partizan će igrati na pobedu, oni su u većoj potrebi za bodovima pošto je Zvezda u fantastičnoj seriji. Ova utakmica može odlučiti prvenstvo kada je u pitanju borba za titulu i znaju da ih protiv Vojvodine očekuje teška utakmica. Imaćemo prostora i pokušaćemo to da iskoristimo", rekao je Vukićević novinarima u Novom Sadu.\nVukićević je kazao da je "skenirao svaki detalj Partizanove igre".\n"Igraćemo protiv najbolje ekipe u Srbiji i znamo da nas očekuje izuzetno teška utakmica. Oni su fantastično pokriveni na svakoj poziciji. Znamo šta Partizan može, gledao sam svih šest mečeva u ovom delu sezone i dobro smo se spremili", kazao je Vukićević.\nOn je istakao da meč protiv Partizana dolazi u najboljem trenutku za njegovu ekipu.\n"Ova utakmica dolazi u najboljem momentu za nas, iako mnogi tako ne misle. Možemo da se vratimo posle turbolencija iza nas. Velike utakmice su za velike igrače, a mi ih imamo u našim redovima. Imamo šta da pokažemo, znamo kako protiv velikih što smo već radili", kazao je Vukićević.\nTrener Vojvodine je ocenio da uz maksimalnu koncentraciju njegovi fudbaleri mogu doći do povoljnog rezultata.\n"Potrebna je maksimalna koncentracija, želja i puno samopouzdanje. Uz to mi možemo do povoljnog rezultata, u koji verujemo. Želimo da priuštimo publici jednu kvalitetnu utakmicu, a mislim da to možemo I mi i Partizan", ocenio je Vukićević.\nNapadač Vojvodine Abubakar Oumaru rekao je da njegova ekipa ide u Beograd da napadne rivala.\n"Očekujem tešku utakmicu protiv Partizana. Oni imaju mnogo dobrih igrača i dobru ekipu. Idemo tamo da napadamo, neće biti kao u prošlim utakmicama, ne igramo protiv ekipe koja se brani sa svih 10 igrača. Treba nam maksimalna koncentracija da bismo dobili meč", kazao je Oumaru.\nUtakmica na stadionu Partizana počinje u sredu od 18.30.


Saopštenje: Drastično kršenje Izbornog zakona u pet opština – Pod Lupom\nSaopštenje: Drastično kršenje Izbornog zakona u pet opština\nKoalicija ''Pod lupom'', koja vrši monitoring predizbornog perioda u Bosni i Hercegovini, je na današnjoj konferenciji za novinare u Banjoj Luci prezentovala nalaze posmatrača u sedmici od 8-14.08.2016. godine i skrenula pažnju na uočene nepravilnosti.\nPosmatrači Koalicije su tokom treće sedmice rada na terenu došli do saznanja da se u pet opština u BiH trguje mjestima u biračkim odborima, i to u opštinama Rogatica, Srbac, Sokolac, Han Pijesak i Istočno Novo Sarajevo. Konkretno, u opštinama Sokolac i Istočno Novo Sarajevo je primijećeno da su pojedine stranke registrovane u Federaciji BiH, koje očigledno nemaju interes da imaju članove biračkih odbora u pojedinim opštinama u Republici Srpskoj, predložile imena ljudi iz lokalne zajednice na mjesta u biračkim odborima, a koji su aktivisti stranaka registrovanih na području Republike Srpske. U preostalim opštinama postoje saznanja o direktnoj trgovini članstvom u biračkim odborima između dva ili više političkih subjekata.\n,,Koalicija skreće pažnju na problem trgovine mjestima u biračkim odborima još od prošlih Opštih izbora 2014. godine, te je ove godine u aprilu mjesecu u parlamentarnu proceduru uputila amandman na izmjene i dopune Izbornog zakona BiH kojim je predlagala javnu objavu imena svih članova svih biračkih odbora kako bi se spriječila trgovina mjestima u biračkim odborima. Amandman nije dobio podršku poslanika i delegata Parlamentarne skupštine BiH i očito je da ovakva praksa odgovara većini parlamentarnih političkih subjekata“, izjavila je regionalna koordinatorica Koalicije Bojana Trninić.\nIzborni zakon BiH izričito zabranjuje ovakvu praksu kroz odredbu da jedan politički subjekt ne može imati više od jednog predstavnika u biračkom odboru. Trgovina mjestima u biračkim odborima predstavlja drastično kršenje Izbornog zakona i otvara prostor za manipulaciju glasovima birača na biračkim mjestima. Ovom prilikom Koalicija poziva Centralnu izbornu komisiju (CIK) i istražne organe da pokrenu postupke provjere ovih informacija i sankcionišu počinitelje.\nPosmatrači Koalicije su u opštinama Istočno Novo Sarajevo i Istočna Ilidža izvijestili o slučajevima zloupotrebe javnih prostorija u svrhe aktivnosti političkih subjekata. Tako je PDP organizovao promociju kandidata u sali Skupštine grada Istočno Novo Sarajevo, dok je u prostorijama opštine Istočna Ilidža potpisano koaliciono nastupanje na lokalnim izborima između stranaka SNSD, SP, US i DNS. U skladu sa Izbornim zakonom BiH, političkim subjektima nije dozvoljena promocija unutar ili na zgradama u kojima su smješteni organi vlasti na svim nivoima, javna preduzeća, javne ustanove i mjesne zajednice, na vjerskim objektima, na javnim putevima i javnim površinama, osim na mjestima predviđenim za plakatiranje i oglašavanje. Koalicija poziva CIK da kazni počinitelje.\nPored navedenog, politički subjekti u 30 opština provode aktivnosti koje se mogu protumačiti kao izborna kampanja, iako je u periodu prije zvaničnog početka izborne kampanje zabranjen bilo koji vid plaćenog javnog oglašavanja. S obzirom da nakon prvog izvještaja Koalicije u kojem je objavljeno da se ovakve aktivnosti provode u 24 opštine CIK nije preduzeo bilo kakve radnje kojim bi ovakve pojave spriječio ili sankcionisao, očito je da politički subjekti nastavljaju s ovakvom praksom u još većoj mjeri. Koalicija ovom prilikom apeluje na sve političke subjekte da se suzdrže od kampanje i primjerom pokažu poštivanje važećih zakonskih propisa u BiH.


Otvara se sezonska pijaca na Vlasini - JuGmedia\nSURDULICA – Na Vlasinskom jezeru privode se kraju radovi na izgradnji turističke pijace, čije otvaranje se očekuje 9. jula.Pijaca je izgrađena u okviru projekta „Promocija ekoturizma i zaštita životne sredine Vlasinskog jezera“. Projekat koji zajednički realizuju Ministarstvo polјoprivrede i zaštite životne sredine, Program Ujedinjenih nacija za razvoj, Coca-Cola HBC i opština Surdulica, ima ukupna vrednost je 40 000 eura, a radovi su počeli aprila meseca.\nNa tezgama savremene sezonske pijace prvenstveno će se naći zdravi proizvodi po kojima je ovaj kraj prepoznatlјiv. Reč je o jednom zanimlјivom projektu koji će gledano kroz turistički aspekt puno značiti za ovaj kraj. Zatvoreni bungalovi, zatim dvadesetak tezgi i sve to urađeno onako da ne narušava izgled Vlasine koja je proglašena za predeo izuzetnih odlika .


Vučić: Nije tačno da i mi organizujemo skup, ne znam šta bi bio smisao toga\nBeta 10. aprila 2017. 15:15\nPremijer Srbije Aleksandar Vučić nije danas želeo da komentariše rezultate novog brojanja glasova u Republičkoj izbornoj komisiji (RIK) nakon optužbi izbornog štaba Saše Jankovića o navodnoj kradji glasova, ali je naveo da nisu tačne informacije da Srpska napredna stranka planira da organizuje okupljanje svojih pristalica u četvrtak.\n„Nisam od onih koji koriste priliku da kritikuju svoje protivnike pred našim inostranim gostima. Biće vremena da svakome odgovorim sve i svakom pokažem pravo mesto gde se nalazi“, rekao je Vučić nakon susreta sa američkim senatorom Džonom Mekejnom.\nIzborni štab kandidata Saše Jankovića saopštio je ranije da su njihovi kontrolori na 25 mesta utvrdili da je u izbornom materijalu kandidatu Aleksandru Vučiću pripisano mnogo više glasova nego što je bilo listića u kutijama, zbog čega je Republička izborna komisija odlučila da na dva mesta u Novom Pazaru ponovo prebroji listiće. Nakon javnog brojanja utvrdjeno je da su Vučiću pripisana četiri glasa više nego što je dobio na izborima.\nVučić je naveo i da nisu tačne informacije da njegova stranka priprema skup protiv kandidata koji su izgubili na predsedničkim izborima.\n„Ne vidim potrebu da dovodim pedeset, sto ili stopedeset hiljada ljudi. Ne znam šta bi bio smisao toga, da organizujemo javno glasanje?“, rekao je Vučić i dodao da te informacije nisu tačne, bez obzira ko ih plasira.\nGovoreći o situaciji u regionu, Vučić je rekao da je situacija u Makedoniji od „supstancijelnog značaja“ za sve na Zapadnom Balkanu i da je to bila jedna od tema razgovora sa Mekejnom.\nPremijer Srbije je rekao da se jedino nada da će se stvari u toj zemlji odvijati mirno i uz poštovanje makedonskih zakona.\n„Za nas je to od užasno velikog značaja. Jer ako su nezadovoljni Albanci, možemo da imamo problem na jugu Srbije. Ako imate medjusobne makedonske sukobe, što niko ne želi, biće velike i teške posledice za sve nas. Da ne govorim da bi to dovelo do nesigurnosti u privlačenju investitora“, rekao je Vučić.\nOn je dodao da je, zbog toga, očuvanje stabilnosti i mira na zapadnom Balkanu od presudnog značaja.


Srbija i SAD potpisali sporazum o vazdušnom saobraćaju\nSporazum o vazdušnom saobraćaju između Vlade Srbije i Vlade SAD potpisan je danas u Vladi Srbije, a premijer Aleksandar Vučić izjavio je da je to veoma dobra, važna i velika vijest, koja govori o unapređenju odnosa Srbije i SAD.\nVučić je, nakon potpisivanja sporazuma koji su potpisali potpredsjednica Vlade i ministarica građevinarstva, saobraćaja i infrastrukture Zorana Mihajlović i američki ambasador u Srbiji Majkl Kirbi, izjavio da će će iz Srbije ka SAD posle 25 godine, krajem godine ili početkom sljedeće početi prvi direktni letovi.\n"Ako Amerikanci budu zadovoljni nadzorom nad našim aerodromom i aviokompanijom, a to su strogi uslovi, i ako budemo imali poslovni plan, imamo obećanje da će naše aviokompanije prije kraja godine, a najkasnije početkom sljedeće, imati direktne letove za SAD i Kanadu", rekao je Vučić.\nOn je poslije potpisivanja sporazuma između vlada SAD i Srbije o vazdušnom saobraćaju rekao da je to veoma dobra, važna i velika vijest, koja govori o unapređenju odnosa Srbije i SAD.\nVučeić je istakao da je potpisivanje sporazuma važan signal za sve ljude koji žive i rade u SAD, za sve građane Srbije, ali i građane u regionu koji će koristiti beogradski aerodrom.\nVučić je objasnio da će prva destinacija biti Njujork, a ne Čikago kao što bi se očekivalo, ali da je na kompaniji Er Srbija da odluči.


Dačić se hvali da je još jedna zemlja povukla priznanje Kosova - Bportal.ba - Najvažnije vijesti iz BiH\nSrbijanski ministar vanjskih poslova Ivica Dačić saopćio je u subotu da je dosad 14 zemalja promijenilo svoje stajalište i povuklo ili redefiniralo odluku o priznanju nezavisnosti Kosova te da je posljednja u tom nizu Srednjoafrička Republika pripisujući to svom lobiranju za povlačenje priznanja.\nOn je podsjetio da su 2015. godine, kada se glasalo za prijem Kosova u UNESCO „92 ili 93 zemlje glasale za prijem Kosova“, dok je prošle godine, broj država koje su glasale za prijem Kosova u Interpol pao na 73.\n“Ono što je sigurno je da ne mogu postati članicom nijedne međunarodne organizacije u kojoj se glasa kao u UN-u”, ustvrdio je Dačić.\nKosovo je proglasilo nezavisnost 17. februara 2008. Deklaracijom koju je usvojila Skupština Kosova, a prvog dana priznala ga je Kostarika, dan kasnije SAD, Turska, Afganistan, Albanija, Velika Britanija i Francuska. Do danas je nezavisnost Kosova priznalo više od 100 članica UN i 23 zemlje članice EU.\nOznačeno: ivica dačić, kosovo, Srednjoafrička Republika\nSav užas sirijskog rata na jednoj fotografiji\nOtac ih ostavio u autu 8 sati na vrelini: Preminuli jednogodišnji blizanci


Srpski teniser je otakazao dolazak na čuveni američki turnir i obrazložio taj potez.\n- Dragi navijači, veoma mi je žao što moram da vas obavestim da ove godine neću putovati u Majami i učestvovati na turniru. Odlučio sam da iskosristim ovo dragoceno vreme da kod kuće ostanem sa porodicom. Uz sve restrikcije, moram da pronađem vremensku ravnotežu između turneje i putovanja, a i vremena kod kuće. Radujem se dolasku sledeće godine, napisao je Đoković.\nOvo je izuzetno loša vest za teniske navijače, a i organizatore u Majamiju gde će masters proći bez svih članova velike trojke jer se od ranije znalo da neće učestvovati Rafael Nadal i Rodžer Federer.\nDobra vest je to što povreda nije uzrok Novakovog preskakanja turnira, kako je sam poručio, već želja da više vremena provodi kod kuće.\n(UŽIVO) RUSIJA - SRBIJA Iz minuta u minut\n(UŽIVO) PAO - ZVEZDA Iz minuta u minut\nMasters u Majamiju poćinje 24. marta i traje do 4. aprila, a poslednji osvajač 2019. godine je Rodžer Federer, pošto prethodne godine takmičenje nije održano zbog pandemije korona virusa.


- Pošto koljači nisu bili dovoljni da bace sumnju na Vučića i Vulina, javio se Đilas da potvrdi koliko veruje u svaku reč ubica. Koliko god medija i partija da kupi, Đilas na kraju sve mora da radi sam, izgleda mu ni mediji ni ljudi u njima i partijama nisu baš najbolja investicija.\n- Predsednik Vučić i ministar Vulin su se obratili tužilaštvu i pristali na poligraf da odgovore na svaku laž koju su izrekle ubice, a preneli i dopunili Đilasovi mediji i zaposleni u njegovim partijama. Đilas se nije obratio tužilaštvu da proveri kako je u vreme vlasti zaradio 619 miliona evra, baš kao što nije otišao na poligraf da proveri da li su, ipak računi na Mauricijusu njegovi, kao i desetine miliona evra koje je na njima sakrio - dodaje se u saopštenju.\n- Nije poželeo Đilas da na poligrafu potvrdi da li je tačna njegova izjava da nije tukao ni tasta, ni taštu, ni bivšu ženu ili je tačna izjava tasta, tašte i bivše žene da je on tukao njih i to pred decom. Kao i svaki lažov, ni Đilas ne razume ljude koji govore istinu i koji su spremni za istinu da se bore - zaključuje se iz Pokreta socijalista.


Sledeći Xbox podržavaće 8K rezoluciju | PC Press\nSledeći Xbox podržavaće 8K rezoluciju\n10. juni 2019. 10. juni 2019. Branislav Bubanja\nSledeća generacija konzola imaće znatno unapređen hardver u odnosu na trenutno aktuelnu generaciju. Microsoft naravno, aktivno učestvuje u tome i trenutno radi na kreiranju do sada najmoćnije Xbox konzole. Iz kompanije su objavljeni prvi detalji o novoj konzoli, koja je radno nazvana „Project Scarlett“.\nJedno od najvećih unapređenja biće u tome da će sledeća Xbox konzola podržavati 8K rezoluciju, uz maksimalni framerate od 120 fps. Konzola će imati SSD storidž, koji će se koristiti i kao virtuelni RAM, kako bi vreme učitavanja igre bilo minimalizovano, a generalno, hardver će biti toliko moćan da će obezbediti ray tracing u realnom vremenu.\nPrema izjavama iz Microsoft-a, nova generacija konzole predstavljaće najveći iskorak u odnosu na sve prethodne generacije. Hardver implementiran u novi Xbox biće četiri puta moćniji od onog u Xbox One X konzoli.\nZa sada smo još daleko od komercijalne upotrebe ove konzole, jer je njen zvaničan izlazak na tržište predviđen za kraj 2020. godine, a uz konzolu će biti predstavljen i novi Halo naslov – Halo Infinite.\nTagovi: 8K, konzola, microsoft gaming, project scarlett, Xbox, xbox konzola\n← Streaming: Zabava u toku\nRusija će početi da zabranjuje velike VPN servise →


Han upozorio na 'kineske trojanske konje' na Balkanu\n27. juli/srpanj, 2018.\nPosljednji kineski projekat na Balkanu je gradnja Pelješkog mosta u Hrvatskoj\nEvropska unija upozorila je na ulogu Kine na zapadnom Balkanu, uz napomenu da bi Peking mogao da "pretvori u trojanske konje" države koje će jednog dana biti članice EU.\nEvropski komesar za proširenje Johanes Han izjavio je za Politiko da bi "kineska kombinacija kapitalizma i političke diktature mogla da privuče pojedine lidere u regionu na jugoistočnom krilu kontinenta".\nOn je rekao da, iako u posljednjih nekoliko godina postoji zabrinutost zbog uloge Rusije na Balkanu, više razloga ima za neprijatan osjećaj zbog Kine, koja je sprovela niz značajnih investicija u infrastrukturne projekte.\nKineske investicije u ekonomiju ili politiku?\nNa pitanje o mogućnosti da Peking stvori "trojanskog konja", koristeći finansijsku snagu kako bi dobio politčku kontrolu nad zemljama koje teže ka pridruživanju EU, Han je podsjetio da je autoput u Crnoj Gori izgradila i finansirala upravo Kina.\n"To je upravo slučaj sa čuvenim autoputem u Crnoj Gori. Ovo je neka vrsta šablona, ili da kažemo poslovnog modela Kineza da ponude više ili manje privlačne pozajmice, a zatim, ukoliko im ne služite, oni to pretvore u kapital", rekao je Han.\nHan je upozorio da treba biti svjestan strateškog koncepta Kine i reagovati na adekvatan način.\n"Mislim da će to biti jedan od najvećih izazova za Evropu", dodao je Han.\nSrbija i Crna Gora su među šest zemalja, većinom članica bivše Jugoslavije, koje teže da se pridruže EU u narednih nekoliko godina.


UNS :: UNS vesti :: Šta je Ljiljana Smajlović u ime UNS-a predložila Ministarstvu kulture\nNaslovna | Aktuelno | UNS vesti | Šta je Ljiljana Smajlović u ime UNS-a predložila Ministarstvu kulture\nPredlozi UNS-a sastavljeni su na zahtev Ministarstva, koje je od svih članova Radne grupe zatražilo da u pismenom obliku dostave priloge organizacija koje predstavljaju u Radnoj grupi za izradu Medijske strategije.\nLjiljana Smajlović 13. oktobra podnela je ostavku na članstvo u Radnoj grupi za izradu Strategije razvoja sistema javnog informisanja u Republici Srbiji do 2023. godine, sa obrazloženjem da je reč o ličnom protestu zbog imenovanja novog državnog sekretara za informisanje, koji je izjavio da žene ne treba birati za predsednice, „muškarac mora da vodi kuću“ i da se žene „nisu dokazale“ na važnim državnim poslovima.\nUNS je 19. oktobra obavestio Ministarstvo da je Uprava odlučila da se UNS povuče iz Radne grupe do izbora novog državnog sekretara za informisanje, iz razloga navedenih u obrazloženju ostavke članice Radne grupe koja je predstavljala UNS.\nPre ostavke, Ljiljana Smajlović je Ministarstvu uputila predloge UNS-a šta bi trebalo da sadrži tekst Medijske strategije. Tekst upućen Ministarstvu prenosimo u celosti.\nPredlozi Udruženja novinara Srbije\nPred usvajanje Zakona o javnom informisanju i medijima UNS je posebno isticao sledeće nedostatke:\n1. Država se, nakon izlaska iz vlasništva u medijima, obavezala da će preko projektnog sufinansiranja podržavati javni interes u medijskoj sferi. Međutim, Zakonom nije propisana obaveza raspisivanja konkursa za projektno sufinansiranje medija, odnosno nije predviđena kazna za starešine na svim nivoima vlasti ukoliko ne raspišu konkurse, a nije utvrđen ni minimalan iznos sredstava koji treba da u budžetima bude izdvojen za te namene. Nisu predviđeni ni rokovi (obvezan kalendar) za raspisivanje konkursa za projektno sufinansiranje medija.\nUNS predlaže da minimalni iznos sredstava bude dva odsto budžeta lokalne zajednice, a da jedino u većim gradovima bude moguć i manji iznos.\nUNS predlaže da se uvede obaveza po kojoj bi konkursi bili raspisani i sredstva dodeljena blagovremeno. Novac za projekte Ministarstva kulture i informisanja i Pokrajinskog sekretarijata bi trebalo da bude dodeljen medijima u prva dva meseca tekuće godine, a konkursi raspisani i okončani u poslednjem kvartalu prethodne godine. Rok za raspisivanje konkursa kod lokalnih samouprava bio bi 15. januar tekuće godine, a medijima sredstva uplaćena do 15. aprila tekuće godine.\n2. Zakon je propisao obavezu vlasti (predviđena je i novčana kazna za neizvršavanje) da Agenciji za privredne registre (APR) dostavi podatke o iznosu sredstava koje je preko konkursa dodelila nekom mediju, ali takva obaveza ne postoji kada su u pitanju strani ili domaći donatori. UNS smatra da i taj vid finansiranja medija mora da bude transparentan.\n3. Pored ostalih, i UNS je predlagao da izdavači medija imaju obavezu da jedanput godišnje APR-u dostave naziv agencije ili firme od kojih imaju marketinške prihode koji čine više od 10 odsto njihovih godišnjih prihoda. UNS smatra da bi bilo dobro propisati obavezu državnih organa (možda i javnih preduzeća) da oglasni prostor u medijima kupuju bez posrednika.\n4. UNS i ove godine podržava predloge da se zakonom zabrani da of šor kompanije budu osnivači medija odnosno da osnivači medija ne mogu biti povezana pravna lica sa firmama koje posluju u poreskim rajevima.\n5. Projektno sufinansiranje medija (posebno u opštinama i gradovima) palo je na ispitu kada je u pitanju izbor komisija koje raspodeljuju novac za proizvodnju medijskog sadržaja. Brzo po donošenju medijskih zakona, lokalne vlasti ali i novinarske i medijske organizacije uočile su slobodan prostor za manipulisanje pri formiranju komisija. Potrebno je delovati u dva pravca kako bi se ubuduće smanjile zloupotrebe u raspodeli novca poreskih obveznika za ostvarivanje javnog interesa.\nNajpre treba zakonom propisati da u komisije mogu biti birani isključivo predstavnici reprezentativnih novinarskih i medijskih organizacija. To znači da bi novinarske organizacije koje daju predstavnike morale da postoje najmanje tri godine i da imaju najmanje 500 članova, dok bi reprezentativne medijske asocijacije morale da okupljaju najmanje 30 (alternativa 50) izdavača medija. Trebalo bi zakonom predvideti postojanje tela (komisija za reprezentativnost) koje bi udruženjima i asocijacijama potvrđivalo da ispunjavaju navedene uslove (500 članova i 30 ili 50 medija). Ta komisija ne bi trebalo da bude državna nego da ima javno ovlašćenje za svoj rad ili da funkcioniše na principu samoregulacije.\nStrategijom treba odrediti kriterijume koje treba da ispuni i osoba koja kao medijski stručnjak, uz predstavnike novinarskih i medijskih udruženja, učestvuje u odlučivanju u komisijama za projektno sufinansiranje medija.\nDrugo, proces projektnog sufinansiranja trebalo bi da ima bolji način odlučivanja o žalbama učesnika na konkursima. Možda bi Ministarstvo kulture ili Ministarstvo državne uprave i lokalne samouprave u prvom stepenu trebalo da imaju pravo odlučivanja po žalbama učesnika na konkursima, ili upravni nadzor koji bi zbog mogućnosti izricanja kazni starešinama lokalnih samouprava delovao kao mehanizam odvraćanja od zloupotreba u projektnom sufinansiranju.\n6. Preko je potrebno propisati obavezu ocenjivanja finansiranih projekata na svim nivoima vlasti. Taj posao ne bi trebalo da rade iste komisije koje su odlučivale na konkursima.\nPravo na projektno sufinansiranje ne bi trebalo da imaju štampani mediji koji ne priznaju nadležnost Saveta za štampu ili odbijaju da štampaju odluke Komisije za žalbe ovog samoregulatornog tela. Nezavisne komisije koje ocenjuju projekte moraju kod odlučivanja da uzimaju u obzir i privrženost učesnika konkursa poštovanju etičkih standarda.\nKao i odluke sudova na štetu medija, mere Rem-a i Saveta za štampu po sadašnjim propisima treba da se uzimaju u obzir kod dodeljivanja novca medijima, Strategijom takođe treba predvideti da izdavači medija u kojima su zaposleni sindikalno organizovani imaju, pod istim uslovima, prednost kod odlučivanja o projektnom sufinansiranju. Strategijom kao jedan od ciljeva treba navesti zaključivanje granskog kolektivnog ugovora za novinare i medijske radnike. Novinarstvo mora da se tretira kao javno dobro.\n7. Treba predvideti novčane kazne za starešine na svim nivoima vlasti koje koriste svoja ovlašćenja za diskriminaciju medija kao na primer: nepozivanje pojedinih medija na događaje posebno ako su od javnog značaja, nepuštanje novinarskih ekipa na događaje, odbijanje akreditacija bez obrazloženja zasnovanih na argumentima. U Zakonu o javnom informisanju i medijima takvi postupci predstavljaju nedozvoljeno ponašanje ali za njih nisu predviđene nikakve kazne.\nKad je reč o pitanjima koja nisu uređena propisima, UNS predlaže da se zakonom uredi pitanje tzv. funkcionerske kampanje. Naime, uobičajena je praksa da funkcioneri koji su na vlasti kada raspišu izbore koriste sve resurse vlasti za izbornu kampanju, što propisima treba ograničiti. UNS predlaže preuzimanje britanskog propisa pod nadimkom purdah (po reči veo ili zavesa, na urdu jeziku). Propis zabranjuje vladinim ili lokalnim činovnicima da šest sedmica uoči izbora koriste javna sredstva za bilo koju aktivnost koja bi mogla da dovede u pitanje njihovu političku nepristrasnost. To znači i zabranu objavljivanja sadržaja kojim je, makar i delimično, cilj da utiču na javnu podršku bilo kojoj političkoj partiji. To se odnosi i na pokretanje ili najavljivanje novih velikih državnih projekata, zakona, otvaranje novih fabrika itd.\nUNS takođe predlaže da se odredbe Pravilnika REM-a o zaštiti ljudskih prava u oblasti pružanja medijskih usluga, članovi od 4. do 19, prenesu u odgovarajući zakon kako bi se obezbedilo da svi elektronski mediji poštuju etička pravila.\nI konačno, ali ne najmanje važno, UNS traži da se Vlada Srbije u medijskoj strategiji obaveže da će napraviti paket posebnih podsticajnih mera za podršku medijima koji izlaze na ćirilici ili koji koriste ćirilicu u svom programu.


Prva osnovna škola Srebrenik bila domaćin takmičenju „Kengur bez granica“ - Radio Srebrenik\nPrva osnovna škola Srebrenik bila domaćin takmičenju „Kengur bez granica“\nDanas se u preko 75 država svijeta održalo Međunarodno takmičenje učenika osnovnih škola iz matematike pod nazivom „Kengur bez granica“. Takmičenje se istovrememeno održavalo u svim državama, a kao jedini predstavnik BiH učešće u ovom prestižnom takmičenju uzela je Prva osnovna škola Srebrenik.\nUčestvovala su 123 učenika ove škole od drugog do devetog razreda koji su rješavali zahtjevne testove koji su bili isti u svim drržavama koje su se uključile u ovo takmičenje. Testovi učenika Prve osnovne škole bit će upućeni Društvu matematičara Srbije u Beograd koji je zaduženo za organizaciju takmičenja u državama naše regije, a rezultati takmičenja bit će poznati 16. aprila ove godine.\nKako ističe Sanela Buljubašić, nastavnica matematike u Prvoj OŠ Srebrenik, primarni cilj takmičenja je da se populariše matetmatika i da se među najmlađom generacijom razvija ljubav prema ovom predmetu.\nPrethodni članakBaždarević objavio spisak igrača za susret sa Gibraltarom\nNaredni članakHumanitarna akcija Medžlisa IZ Srebrenik za narod Sirije – prikupljene velike količine brašna,ulja i pelena


Vučić:Cenimo podršku Angole teritorijalnom integritetu Srbije – Studio B\nVučić:Cenimo podršku Angole teritorijalnom integritetu Srbije\nVučić:Cenimo podršku Angole teritorijalnom integritetu Srbije tanjug\nObjavljeno: 28.03.2022. 12:22 Izmenjeno: 28.03.2022. 12:22\nPredsednik Vučić je rekao da će mu biti čast da ugosti predsednika Angole u Srbiji, što će biti prilika za detaljne dogovore o daljim pravcima razvoja odnosa dveju zemalja.\nPredsednik Srbije Aleksandar Vučić razgovarao je sa ministrom spoljnih poslova Republike Angole Teteom Antonijom i ministrom nacionalne odbrane i veterana otadžbine Žoaom Ernestom duš Santošom o jačanju bilateralne saradnje, posebno u oblasti ekonomije, odbrane i poljoprivrede.\nPredsednik Vučić je naglasio da Srbija izuzetno ceni podršku Angole njenom teritorijalnom integritetu i suverenitetu, saopštila je pres služba predsednika.\n„Srbija je u potpunosti posvećena pronalaženju dugoročnog, trajnog i održivog rešenja za pitanje Kosova i Metohije, uz puno poštovanje osnovnih načela međunarodnog prava“, istakao je Vučić.\nMinistar Tete Antonio je ponovio da je pozicija Angole po pitanju suvereniteta Srbije principijelna i da se neće promeniti. On je izrazio zadovoljstvo napretkom Srbije i ukazao na dugogodišnje prijateljstvo dveju zemalja.\n„Prve diplomate Angole, posle sticanja nezavisnosti, školovane su u Srbiji. Potpisaćemo dokument o ukidanju viza između Srbije i Angole za nosioce diplomatskih i službenih pasoša, kao i više bilateralnih dokumenata, među kojima su Memorandum o razumevanju između privrednih komora i Memorandum o razumevanju između diplomatskih akademija“, istakao je ministar Antonio.\nTokom susreta zvaničnici su razgovarali i o jačanju privredne saradnje dveju zemalja.\nVučić je rekao da postoji značajno interesovanje srpskih firmi za povratak na angolsko tržište. S tim u vezi, ministar Antonio pozvao je investitore iz Srbije da ulažu u prehrambenu industriju, posebno proizvodnju i preradu kafe, kako bi Angola ponovo bila četvrti proizvođač u svetu.\nVučić je naglasio da postoji mnogo potencijala za unapređenje saradnje na planu odbrane i bezbednosti i dodao da Angola predstavlja strateškog partnera naše zemlje, kao i značajno i perspektivno tržište za odbrambenu industriju Srbije.\nTokom susreta, ministar spoljnih poslova Tete Antonio uručio je predsedniku Vučiću pismo predsednika Angole Žoaoa Manuela Gonsalveša Lourensa, koji je zahvalio na Ordenu Republike Srbije i najavio svoju posetu posle izbora u Angoli, u avgustu ove godine.


source.ba | "Vrijeme smrti je prošlo"\nPredsjednik Srbije Aleksandar Vučić odbacio je danas spekulacije njemačkih i prištinskih medija o navodno usaglašenim planovima za rješenje kosovskog pitanja.\n"Oni koji to tvrde žele da iscepaju Srbiju na 17 delova...Nema nikakvih mapa, nema ničega, jer ni ne razgovaramo. Kakvih 17 tačaka? Nema nijedna tačka", rekao je Vučić tokom posjete Varvarinu u okviru kampanje "Budućnost Srbije".\nOn je ponovio da ne razgovara sa predstavnicima Prištine, jer su uveli takse na robu iz centralne Srbije.\nVučić je rekao da to što Albancima ili nekim drugima ne odgovara jakim riječima, ne znači slabost, prenose beogradski mediji.\n"Ne znači da ćemo nekome da prepuštamo nešto od naših nacionalnih interesa. Svi ti koji se busaju u prsa ili jesu već dali sve ili bi dali drugima što je naše", rekao je Vučić.\nOn kaže da brine o srpskom narodu na Kosovu i Metohiji, ali da neće da obećavam sve, jer su drugi obećavali, a odavno sve izgubili.\n"Štitićemo naš narod, ali dajte da razmišljamo o životu", istakao je Vučić.\nU razgovoru sa građanima u Varvarinu, u čijoj blizini je Velika Drenova Dobrice Ćosića, autora trilogije "Vreme smrti", Vučić je porulio da želi da vjeruje da je "vrijeme smrti prošlo, a vrijeme života naše djece došlo", javlja Srna.\nVučić je posjetu Rasinskom okrugu u okviru kampanje "Budućnost Srbije" započeo u Stalaću, a zatim je obišao Varvarin i Trstenik, prenosi Oslobođenje.


Dragana Terzić novi predsednik SDPS | Kolubarske\nNove prostorije SDPS (foto: Đorđe Đoković)\nDragana Terzić novi predsednik SDPS\nNovi predsednik Gradskog odbora Socijaldemokratske partije Srbije (SDPS) je advokat Dragana Terzić, saznaju Kolubarske.rs. Dosadašnjoj predsednici SDPS u Valjevu Mileni Dosković ponuđeno je mesto potpredsednika partije. Imenovanjem novog predsednika raspušten je Gradski odbor, tako da će, prema saznanjima Kolubarskih.rs, uskoro biti organizovani izbori za novi Gradski odbor SDPS. Osim novog predsednika, Gradski odbor SDPS je od nedavno i u novim prostorijama u Ulici dr Pantića.\nSocijaldemokratska partija Srbije (SDPS) u Valjevu je deo vladajuće koalicije. Dosadašnja predsednica partije Milena Dosković je član Gradskog veća, dok SDPS u Skupštini grada zastupa odbornik Trajko Krstić.\nPodaci Zavoda za javno zdravlje Pre 6 sati 54 minuta\nI u Valjevu podrška protestu protiv državnog kriminala Pre 9 sati 19 minuta\nNa 38 biračkih mesta Pre 13 sati 22 minuta


U Briselu izložba povodom 17. godišnjice genocida u Srebrenici - Klix.ba\nU Briselu izložba povodom 17. godišnjice genocida u Srebrenici\n19.7.2012. u 06:51\nPovodom obilježavanja 17. godišnjice genocida u Srebrenici, Vlada Kantona Sarajevo putem svog predstavništva u Briselu i u saradnji s Ambasadom BiH u Kraljevini Belgiji organizira izložbu fotografija autora Muhameda Mujkića.\nCilj izložbe, koja će danas biti održana u prostorijama predstavništva KS-a u Briselu, je i na ovaj način odati počast svim žrtvama genocida u Srebrenici.\nPored organizatora prijema, ambasadorice BiH u Belgiji Bisere Turković i predstavnika Kantona Sarajevo u Briselu Dine Elezovića, prisutnima će se ovom prilikom obratiti i predstavnici evropskih institucija, saopćeno je iz Pres-službe KS-a.\ngenocid u Srebrenici Brisel\nPotukli se navijači Sarajeva i Levskog\n18.07.2012. u 23:39


Samit u Sofiji podstrek proširenju, ali uz još dosta izazova - Izazov\nSamit u Sofiji podstrek proširenju, ali uz još dosta izazova\nNovi magazin 14. maja 2018. 15:49\nPredstojeći Samit EU i Zapanog Balkana u Sofiji biće podstrek povezivanju i proširenju Zapadnog Balkana, ali pred potencijalnim članicama i EU stoji još puno prepreka, ocenili su danas učesnici konferencije „Samit EU – Zapadni Balkan: Gde je tu proširenje?“.\nAmbasador Bugarske u Srbiji Radko Vlajkov izjavio je da je, zahvaljujući bugarskom predsedavanju EU, pitanje proširenja vraćeno među evropske prioritete.\nOn je naveo da je tekst „sofijske deklaracije“ rezultat zajedničkog angažovanja svih 28 članica EU i zemalja Zapadnog Balkana i rezultat kmpromisa.\nOn je rekao da u nacrtu sledećeg evrpskog budžeta nema linije za proširenje, ali da je otvorena mogućnost da se obezbedi potreban novac ako do proširenja dođe u tom periodu. Dodao je da bi EU, prema sadašnjem nacrtu budžeta, za te potrebe ipak izdvojila manje novca nego što je to bio slučaj u prethodnim talasima proširenja.\nPavlović je rekao da se u EU trenutno vide „dve agende“ – Evropske komisije i Evropskog saveta u kojem neki od lidera 28 zemalja članica insistiraju na reformi Unije.\n„To je nesiguran proces koji će biti deo šireg paketa reformi EU“, dodao je Pavlović.\nPavlović je naveo da će se na predstojećem Samitu u Sofiji više govoriti o povezivanje Evropske unije i zemalja Zapadnog Balkana i zemalja regiona među sobom nego o proširenju.\nBandović je kazao da će Samit proteći u senci više bilateralnih problema u regionu, među kojima su pitanje Srbije i Kosova i spor Grčke i Turske. ;\nNovinarka dnevnog lista Danas Marija Stojanović rekla je da predstojeći Samit u Sofiji ima pre svega simbolički značaj, zato što će ceo Balkan sesti za jedan sto, ali da ne očekuje velike i konkretne rezultate. ;\nStojanović je ocenila da Balkan nije „odlikaš“ po pitanju evropskih integracija, ali da njegov put u Uniju traje predugo, kao i da razume evroskepticizam koji raste u celom regionu.\nPrema njenim rečima, EU neće uvoziti nove bilateralne sporove koji su „rak rana“ regiona, ali je i na Briselu odgovornost da ubrza proces pomirenja.


Udruženje sudskih i stručnih prevodilaca Srbije je osnovano 24.02.2012, kad je usvojen i Statut, a APR registracija je izvršena 12.03.2012. godine. Cilj osnivanja Udruženja je regulisanje i unapređenje ponude i kvaliteta uslugas udskih i stručnih prevodilaca Srbije, razmena znanja i iskustava, i istovremena zaštita i članova Udruženja i njihovih klijenata od neodgovornog pristupa, neadekvatnih cena i lošeg kvaliteta usluga i, svakako, konstruktivna saradnja sa nadležnim organima koji koriste prevodilačke usluge.\nU tom cilju Udruženje će osnivati podružnice pri opštinama i sudovima širom zemlje, gde god bude postojala potreba i zainteresovanost dotičnih organa.\nČlanovi Udruženja su provereni sudski i stručni prevodioci sa cele teritorije Republike Srbije za gotovo sve jezike sveta za kojima se pojavljuje potreba na teritoriji Republike Srbije.\nPosebno je značajno udruživanje i usavršavanje prevodilačkih usluga imajući u vidu predstojeće pridruživanje Srbije Evropskoj uniji i sve veće prisustvo inostranih kompanija gde prevodioci treba da obave i da obavljaju ogroman posao.\nUdruženje sudskih i stručnih prevodilaca Srbije


Babytol D3 + Omega 3 30 kapsula - Online apoteka Srbotrade\nBabytol D3 + Omega 3 30 kapsula\nNa osnovu preporuka Evropske agencije za bezbednost hrane (EFSA), neonatolozi i pedijatri u Evropi i u našem regionu, preporučuju suplementaciju 100 mg DHA omega-3 masne kiseline dnevno, od samog rođenja do navršene 2. godine.\nKao jedna od tri Omega-3 masne kiseline DHA je najvažnija za zdrav razvoj vida i mozga vaše bebe. Bebin mozak se najintenzivnije razvija u prva tri meseca nakon rođenja, a čula vida, sluha i govora u prvih godinu dana. Nakon godinu dana razvijaju se više moždane funkcije koje su važne za koncentraciju, pažnju i inteligenciju vašeg deteta.\nNovalac Night Formula 0-6 meseci\nMini Drops DHA kapi za decu 50ml


Ahold Delhaize otvorio četiri hipermarketa - Retail Serbia\nAB Vassilopoulos je potpuno renovirao AB MEGA objekat u Solunu nedaleko od solunskog aerodroma koji se prostire na 3.300 kvadrata prodajne površine i koji raspolaže sa ukupno 300 parking mesta. U mestu Perissos, AB Vassilopoulos je potpuno renovirao sa novim konceptom i hipermarket koji se prostire na 2.435 kvadrata prodajne površine i koji raspolaže sa 140 parking mesta.\nJedinstvena estetika i najnoviji dizajn enterijera u AB Vassilopoulos prodavnicama transformiše kupovinu u zadovoljstvo, istakli su iz kompanije koja trenutno poseduje 365 prodavnica na grčkom tržištu, ukljucujuci i fransizne objekte. AB Vasilopoulos je nedavno zaposlio novih 360 radnika i došao do broja od 14.000 zaposlenih.\nKompanija je nedavno dobila zlatnu nagradu Mobile Excellence Awards 2016 za aplikaciju AB Click2shop App koja kupcima nudi 9.000 proizvoda jednostavnim skeniranjem njihovih kodova. Grupa je u prvoj polovini zabeležio rast od 13,5% u odnosu na isti period 2015. godine. AB Vassilopoulos nalazi se u vlasništvu Ahold Delhaize trgovačke kompanije koja posluje i u Srbiji pod brendovima Maxi, Shop&Go i Tempo.\nNovi Shop&Go u Beogradu, Ahold Delhaize beleži rast i u Grčkoj, ali i dobija jakog konkurenta


Hakeri | Headliner\nKompanija McAfee objavila je svoju godišnju listu slavnih osoba, njih 10, čiju slavu koriste hakeri i cyberkriminalci, prenosi 7news. Naime, guglanje njihovih imena može vas odvesti na potpuno druge lažne stranice koje hakeri koriste kako bi vam ukrali podatke i preuzeli potpunu kontrolu nad vašim računarom. Skarlet Johanson ratuje s …\nHakeri su pokušali da ucene članove benda Radiohead, tako što su hteli da objave 18 sati do sada neobjavljenog materijala, sa albuma “OK Computer”. Traka sa snimanja je navodno ukradena prošle nedelje, a hakeri su tražili 150.000 dolara kako bi je vratili. Umesto toga, bend je odlučio da muziku objavi i …


Kina želi da njen kazino raj postane tehnološka Meka - Najnovije Vijesti\nKineska vlada planira da transformiše svoj najveći kazino Makao u regionalno tehnološko središte, objavio je South China Morning Post, pozivajući se na rukovodioce i zvaničnike tehnološke industrije.\nOvo se dešava pošto je venecijanski kongresni i izložbeni centar u Makau ove nedjelje bio domaćin velikog sajma tehnologije, za koji se očekuje da će pokrenuti nove industrije i revitalizirati regionalnu ekonomiju.\nNa veb stranici ovog događaja Makao je predstavljen kao „novi centar međunarodnih tehnologija“ za povezivanje azijsko-pacifičkog tehnološkog ekosistema sa ostatkom svijeta.\n„Zona dubinske saradnje Guangdong-Makao u Hengqinu stvorila je novu priliku za tehnološke inovacije i transformaciju industrije Makaa“, rekao je Zhang Yuzhuo, potpredsjednik Kineskog udruženja za nauku i tehnologiju.\n„To će pojačati diversifikaciju ekonomije Makaa i kontinuirani prosperitet“, dodao je on.\nKockanje u bivšoj portugalskoj koloniji je legalno od 1850-ih, a Makao je nazvan „svjetskom prestonicom kockanja“ i „Monte Karlom Istoka“.\nPodaci pokazuju da je industrija kockanja doprinijela preko polovine gradskog BDP od 54 milijarde dolara prije pandemije i da je generisala 80 % poreskih prihoda lokalne vlade. Prošlogodišnji pad prihoda od kockanja od 80 % doveo je do pada BDP od 50 %.\n„Makao je možda oduvijek bio poznat po kockanju i turizmu, ali pandemija je teško pogodila grad. Makao mora da se transformiše“, rekao je glavni domaćin tehnološke konferencije, Lu Gang, koji je direktor Generalnog udruženja za tehnologiju u Makau. „Iako je male veličine, Makao je međunarodna platforma koja povezuje kopno sa svijetom i može pomoći kineskim kompanijama da odu u inostranstvo“, dodao je on.\nPeking je oduvijek zauzimao oštar stav prema kockanju u kazinima u Makau, gledajući na to kao na nezakonite kanale za odliv kapitala koji podrivaju finansijsku stabilnost zemlje i kontrolu kapitalnog računa. Prema njegovom planu, Makao bi trebalo da bude podstaknut da razvija integrisana kola, nove energetske projekte i vještačku inteligenciju (AI), između ostalih tehnoloških sektora, i da uspostavi lanac snabdijevanja mikročipovima, od dizajna do testiranja.\nZa*ebano je kad se dojučerašnji kolektivisti ispranog mozga koji jedu pse i mačke dokopaju visoke tehnologije. Tehnologija + razum očišćen od osjećaja je formula za katastrofu.\nOni to mogu.


Trijenale u Milanu - projekat BAOTAZ ~ Mreza Kreativnih Ljudi\nTrijenale u Milanu - projekat BAOTAZ\n8.9.16 arhitektura, desavanja, dizajn, nauka, projekat, umetnost No comments\nBAOTAZ, tehnologija koja povezuje planetu\nAvgust, septembar 2016. godine\nInteraktivno augmentovano čulo kao ekstenzija ljudskog tela koja omogućava planetarnu povezanost kroz vizuelni i taktilni prikaz emocija o nekoj temi u datom trenutku bilo gde na svetu Kakvi su međusobni odnosi umreženih stanovnika planete? Šta je “augmentovani“ osećaj? Kako se razvija osetljivost/čulnost za estetsku, neuro-psihološku i socijalnu povezanost umreženih stanovnika planete? Da li je svaki digitalni trag koji ostavimo u etru “zajedničko dobro”?\nTo su glavna pitanja kojima se bavila skupina probranih umetnika, naučnika, dizajnera, arhitekata, filozofa, inženjera, fizičara, programera i pravnika iz više od deset država na letnjoj školi La Cura, predvođena umetničkim tandemom koji su činili Salvatore Jakonezi (Salvatore Iaconesi) i Orijana Perziko (Oriana Persico). Finalni rad je prikazan na XXI Trijenalu u Milanu, od 2. do 5. septembra 2016, u okviru programa "Podeli znanje". Krajem avgusta ove godine, ISIA fakultet za dizajn, smešten u vili Stroci u Firenci, pretvoren je u transdisciplinarnu laboratoriju nauke, umetnosti i dizajna. Učesnici su stvorili BAOTAZ: kolaborativnu platformu, interaktivnu instalaciju i wearable konstrukciju koji su omogućavali korisnicima da na svojim telima osete emocije koje se u određenom trenutku dešavaju na socijalnim mrežama na temu "Života - habitusa". Doktorand digitalnih umetnosti, Interdisciplinarnih studija Univerziteta umetnosti u Beogradu Milijana Komad, učesnica La Cure, komentariše rad kroz konstataciju: Danas, kada preovladavaju digitalne tehnologije i javno mnenje se formira na osnovu informacija koje nalazimo na društvenim mrežama, istraživanje impulsa javnosti je od krucijalne važnosti a takođe i prezervacija tajnosti istih. Sloboda govora, a istovremeno i anonimnosti, danas više ne postoji. Ljudi često nisu svesni koliko smo povezani tj blizu jedni drugima .. Klik miša je dovoljan da virtuelno pređemo milione kilometara i da postanemo šta želimo. Interkonektovani um - nova deviza sadašnjice je ono što nam predstoji u trci ka transhumanizmu.Open source ideja projekta zasniva se na transparentnom širenju informacija i mišljenja sa mreža, kao i podataka za koje mislimo da su tajni, a ustvari se prodaju javno. Cilj je da ti podaci postanu dostupni svima a ne samo marketinškim kompanijama koje na osnovu toga imaju informacije o svakom korisniku društvenih mreža ponaosob, a korisnike potom profilišu i targetiraju, što dovodi do različitih manipulacija i malverzacija u digitalnom prostoru ..\nProjekat škole La Cura predstavlja sveobuhvatno iskustvo u kojem su informacije, odnosi i emocije generisani od strane naših interkonekcija u javnom prostoru i uobličeni u interaktivnu skulpturu. Budući da Srbiji u velikoj meri nedostaju projekti ove vrste, smatramo da je potrebno raditi na tome da ovakva radionica bude realizovana i u našoj zemlji.\nSledeća runda projekta BAOTAZ škole La cura dešava se 30tog septembra, 2016. u Pizoliju ( Bergamo, Italija) u Tehnološkom parku Instituta IRCCS Neuromed fondacije.


CISTERNE OD PONEDELJKA 11. FEBRUARA - UžiceMedia\nNaslovna Društvo CISTERNE OD PONEDELJKA 11. FEBRUARA\nCISTERNE OD PONEDELJKA 11. FEBRUARA\nPosle uspešnog završetka rekonstrukcije i dogradnje postrojenja za preradu pijaće vode na Cerovića brdu, užiko Gradsko veće i Gradski štab za vanredne situacije su, na zajedničkoj sednici, usvojili Plan za sprovođenje vanrednih aktivnosti na isporuci pijaće vode.\nOvim Planom tačno su definisane mere koje će se primenjivati u periodu prelaska sa vodosnabdevanja sa Sušičkih vrela na sistem akumulacije Vrutci.\nPosle tri uzastopne zadovoljavajuće analize, koje će izvršiti Zavod za javno zdravlje, republički sanitarni inspektor će moći da proglasi vodu sa akumulacije Vrutci pijaćom vodom koja odgovara Pravilniku o higijenskoj ispravnosti vode za piće, navodi se u izveštaju za zajedničke sednice Gradskog štaba za vanredne situacije i Gradskog veća Užica od danas na kojoj je utvrdjen plan aktivnosti za naredni period.\nPrema planu, snabdevanje vodom za piće iz cisterni odvijaće se u Užicu do 20. februara ove godine.\nPrethodni tekstVREME I STANJE NA PUTEVIMA Oblačno i kiša, oprez u vožnji!\nSledeći tekstGORIVO POJEFTINJUJE I pored povećanih akciza početkom meseca